
SADA, SIMAR Y SPA HO 
TA ACEPTA DECISIOHNAN 
UNILATERAI Dl GOBIERNO 

A marcha, awor lo evalua di bay Corte 

< Sigui lesa na pagina 2 > 

SADA, SIMAR y SPA no ta acepta 
decisionnan unilateral di Gobierno 

A marcha, awor lo evalua di bay Corte 



AYERA e sindicatonan, SADA, SI- 
MAR y SPA a bay den un reunion di 
caracter di urgencia pa analisa e for- 
ma unilateral con Gobierno a kita 5% 
for di ambtenaarnan. Mientras aki for 
Gobierno ta mercadea cu t’e sindica- 
tonan a bay di acuerdo cu e decision 
aki, siendo no ta berdad. 

Ayera a logra haya e sindicatonan 
menciona den un reunion, pero sigur 
lo haya sosten di otro sindicatonan cu 
tambe ta luchando p’e ambtenaarnan. 

Edward Maduro, Presidente di SADA 
a splica cu nunca a bay na mesa bek cu 
Gobierno riba e forma con ta bay kita 
e 5%. Mas ainda, pasobra ta papia di 
“tot nader orde” cu ta laga un espacio 
habri pa cuanto tempo e medida lo 
dura. 

E no ta bay pa si ta solidario of no, 
pero mester bay cu respet y mester 
wordo carga dor di e cuerpo di ambte- 
naarnan. 


Jose Dirksz, Presidente di SPA a bisa 
cu nan a reuni pa “brainstorm” con ta 
bay pa atende e asunto aki, pasobra 
nan no ta di acuerdo cu e forma con a 
tuma e decision. No ta berdad cu Gobi- 
erno a yega na un acuerdo cu e sindi- 
catonan. 

“Awe mas cu nunca sindicatonan ta 
bay uni crea un front pa atende cu e 
problema aki,” Josito Dirksz a bisa. 

SIMAR tabata presente den e reunion 
unda Josephine Albertus a bisa cu a 
sinta cu crisis team, y a bisa nan cu mi- 
rando tur esfuerso cu ta haci pa habri 
scolnan den forma di 50% pa despues 
tende cu nan ta papia p’e scolnan habri 
den 100%. Nos kier pa e scolnan habri 
den forma responsabel. 

Nos ta compronde cu scol mester habri 
cierto momento. Tene cuenta si cu do- 
centenan ta trahando riba tur cos pa 
ta bon prepara. 


Pa habri scol riba 50%, tin docentenan 
a traha weekend, a hinca hopi tempo, 
saca placa di nan mesun saco pa haci 
cierto preparacion. 

Awor un siman despues ta papia di ta 
habri 100%. 

Esaki siendo cu a traha un plan, den 
cual a hinca hopi tempo, con ta bay 
funciona den forma di 50%, Josephine 
Albertus a bisa. 

E no ta compronde dicon no ta sinta 
consulta cu maestronan. Esaki y e 
asunto di kita e 5% den forma unilat- 
eral ta demostra cu no tin claridad ni 
transparencia riba diferente tema. 

Kico cu bay pasa awor, ta depende di 
e miembronan. Hecho ta cu SIMAR a 
papia cu e docentenan di e diferente 
scolnan, pa evalua kico e veld kier. 
SPA ta kere cu lo consulta cu nan 
consehero huridico pa determina si lo 
bringa e caso aki den Corte proxima- 
mente. 

NGO's cu carta habri pa Minister di Desaroyo 
Teritorial, Infrastructura y Medio Ambiente 

drs. Marisol J. Lopez-Tromp 

PA medio di esaki organisacionnan no gubemamental (ONG) cu tin como meta e proteccion di naturalesa ta sinti nan mes yama pa vocifera nan 
preocupacion den cuadro di e destruccion y molester cu ta wordo causa door di ‘Off-Road Driving’. Ya caba ley ta haci posibel e regulacion di areanan 
di naturalesa como tambe e regulacion pa loke ta trata e libertad di maneho di un manehador (beheerder) pa maneha e areanan aki, locual ta wordo haci 
actualmente dor di FPNA. 

Pa locual ta e areanan cu ta resorta bou Natuur & Landschap den cuadro di e Plan di Ordenansa Teritorial (ROP), esakinan ainda falta pa wordo regula 
sea den e actual ROPv o sea den leynan specifico nacional. 

Den cuadro di esaki por considera e proposicion di FPNA tocante Natuur & Landschap. Naturalesa tin su propio posicion y no por vocifera pa su mes. 
Ta netamente e ONG-nan ta haci esaki posibel dor di expresa nan mes y duna sosten na e proposicion aki. Tin suficiente estudio y rapportnan cu ta mustra 
e peligeman cu e uso di e ATV/UTY’s nan aki por trece pa medio ambiente, trafico y salud di esnan cu ta maneha e vehiculonan aki y e habitantenan 
rond. 

E crisis di COVID-19 ta mustra bon cla cu ta posibel cu naturalesa por recupera su balornan. E asina yama ‘carrying capacity’ ya a excede su limite caba 
prome cu e periodo di crisis y awor no por wordo excedi un biaha mas. 

E recuperacion di turismo despues di e crisis mester wordo controla na un manera mas eficiente pa por duna naturalesa e chens tambe di recupera. 
E intencion di esaki ta pa duna nos futuro generacion, bishitante y habitantenan e oportunidad pa por disfruta di Aruba na un manera sostenibel. E 
empresarionan cu actualmente ta sinti nan mes perhudica den nan expectativa di benta y ganashi, lo tin cu adapta nan producto pa alternativanan 
sostenibel y aki e ONG-nan y profesionalnan lo ta dispuesto pa asisti. Mester por bin cu manera innovativo, creativo y educativo di traha na unda cu ta 
inclui tur e ‘stakeholders’. 

Amba pues por wordo mira como un parke natural/ecosistema den su totalidad rondona dor di un parke marino, na unda partinan a wordo sacrifica 
pa desaroyo economico. Tin suficiente ehempel den nos region y tambe riba nivel intemacional di areanan cu a wordo haci rendabel a base di turismo 
sostenibel. 

No ta spera di a informa suficiente tocante nos perspectiva tocante ORD na Aruba. 

Atentamente, 

Na nomber di ONG nan: 

Stimamba 

Stichting Rancho 

Turtugaruba 

Conserva Area Cristal 

Aruba Reef Care Foundation 

Climate Action Amba/Coastliners 

Cu su boca grandi y su menasa e tin 
TUR parlamentarionan di coalicion na 
rudia inclusivo Howell. 

Un freaking drugy tin un gobierno 
secuestra!! 

Tardi of trempan e drugy aki su number 
lohunga. ^ 



DESPUES di tabata den cuarentena y pa motibo 
di e demanda grandi, e siman aki, Chicote ta wordo 
publica atrobe tur siman, diarazon. 

Ta hopi cos a tuma lugar ultimo dianan, cu sigur 
merece di wordo cubri den Chicote. 
+++++++++++++++++++ 

Chicote ta cuminsa na felicita tur e frontlinernan, cu 
a traha duro pa haci Aruba Covid Free. Ta di spera 
cu no trata di haci propaganda politico cu e logra aki. 
++++++++++++++++++++++ 

E homber fuerte di Surinam, Desi Bouterse a perde 
eleccion y no ta bolbe como Presidente. Tur hende 
ta puntra kico e Gobierno nobo lo bay haci? Lo 
persigui’e pa su crimennan cometi? No lubida cu e 
tin varios amigo na Aruba, hasta den Gobierno ac- 

tual. 

++++++++++++++++++++ 

Aruba ta Covid Free, pero deseo mas grandi di tur 
maestro ta pa haci Aruba Rudy Lampe Free, kende 
ta ser mira como un pestro y un peliger pa Enseñan- 
za. Y su tras tin e homber mas poderoso den e Gobi- 
erno aki, Ricardo Croes. 




RED Democratico 

ReD 

Political Orgamzation 

2017 

ESAKI TA E HOMBER CU TA 
JAMA TUR HENDE PA BOBO Y TA 
NOMBRA E HOMBER MAS SABI 
Dl UNIVERSO PA SOLUCIONA 
ARUBA SU PROBLEMANAN ! 


RED Democratico 

Political Orgamzation 

"2020 

NANLOGRO! 

SERA PACTO CU TERORISTA Y 
DROGADICTO Y HORTA 100.000 Dl 
ENSEÑANSA PA CONFERENCIA PA 

PROMOVE DROGA 


Docentenan rabia, Scolnan na 
werki, Enseñansa den Coma, 

No tin maneho paso 

Enseñansa ta den man di un 


LUNATICO 


3=02 Q i O • ^ jil • 

® Srherald.com 


Mocion di 
desconfiansa 
referente minister 
Rudy Lampe: 

AVP 9 pro; 

MEP 8 contra; RED 
1 contra; POR 2 
contra; Indep. 1 
contra. 

mm 

• - 9 2 Comments 


President Bouterse: 
"NDP wil landelijke 
hertelling" 


© 20 mei 2020 om 15:48 



President Bouterse eerder deze maand in 
Bakana Tori. 


De Nationale Democratische Partij 
{NDP) zal protest aantekenen zodat 
er een landelijke hertelling kan 
plaatsvinden. Deze mededeling deed 


++++++++++++++++++++++ 


Sigui lesa na otro pagina > 

ASTEC A BAHA PRIJS Dl 
CONTAINER Dl COMISTIBLE 
PERO TE AINDADEN NIUN 
CHINES PRIJS A BAHA 


Ultimo dianan por a tuma nota di otro denuncia 
haci na Ministerio Publico contra di Otmar Oduber. 
E ex-Minister den un conferencia di prensa a des- 
barata tur e 9 acusacionnan. Pero loke nos ta con- 
clui ta, y esaki a ser bisa tambe pa Andre Bosman, 
con por ta posibel cu Aruba tin como 2 aña sin un 
Procurador General. 
+++++++++++++++++++++ 

Ta ser bisa ta un Procurador General mester lider 
un investigacion asina. For di dia cu Alexander van 
Dam a bay, y kende a anuncia si lo bay, Minister 
di Husticia no a cuminsa e proceso pa haya un PG. 
Maske durante e reunion 4 partite di Ministernan 
na Husticia na Bonaire, a sondea e posibilidad di 
haya e Abogado General staciona na Bonaire pa 
bira e proximo PG na Aruba. Kico a pasa cu te ai- 
nda e no a wordo nombra? 
+++++++++++++++++++++++ 

Tanten Aruba no tin un PG, maneho di husticia ta 
manera un barco sin capitan. E hecho aki ta refleha 
malo riba Minister di Husticia, mr. Andin Bikker. 
Anto busca un candidato na Aruba mes, un Aru- 
biano, pa cual nos tin hende califica. 
+++++++++++++++++++++ 

5.9K Views 

[£) Llke ÇD Comment Share 

Alison Williams 

I hr • © 

Nel said “Otmar is corrupted“(Plan desaroyo S.N) 
Evelyn said 'Otmar is corrupted" 

Danqui said "Otmar is corrupted" 

Chris said "Otmar is corrupted" 

Xiomara said 'Otmar is corrupted' 

But he said sorry, and formed the government! 

Integrity went out the window, for Power, now we 
all surprised about Serlimar, Parliamentarians of 
the ruling coalition lips are sealed, NO 
COMMENTS, Ricardo almost eat off Alan head 
about his contracts in Serlimar.... 

#Trustthem #DontTellthemtheywrong 
#StrongLeaders #lncredible #Wegoinlearn 

Q*Q 15 3 Comments * 1 Share 

Like ÇD Comment Share 

Jocelyne Ogarro 
Boy o boy £ 


Gayle Goode 

23 mei om 9:21 a.m.' 0 

BASTA!!!!! Palm Beach is turning into Porko 
Beach. All you beach drinkers and beach party 
people, hotel staffs are not on duty to pick up 
afteryour piggy laziness Take tbat sh*t home 
with you! Aruba Govemment you need extra 
funds? How about AFL 500 for Uttering 

Qf&te Gladiolo Kock cn 122 anderon 40 opmcrkingcn 


Vind ik leuk ÇD Opmerking pL. Delen 





16 3 opmerkingen 

Candela den cas na Parkietenbos a 
causa cu mucha (8) a inhala huma 



DIAMARS merdia pasa di 12’or, informa- 
cion a drenta cu na Parkietenbos lo tin un 
candela na un cas y esaki lo tabata den e 
cushina. Habitantenan a scucha un zonido 
prome. 

Brandweer na mes momento tabata yegan- 
do, pero no tabatin algo pa nan por a drenta 
den accion. 

Berdad tabatin un candela, cu segun por a 
compronde a cuminsa den cushina. 




Un mucha di 8 aña y mas persona lo a wordo 
afecta p’e huma, dor di esaki Ambulance a 
presenta pa atende cu nan, mirando cu nan 
lo a haya dificultad cu halamento di rosea. 
No ta conoci kico exactamente a sosode den 
e cushina. 


Seccion Cuido di 
nos Grandinan ta 
gradici comunidad 

Seccion Cuido di nos Grandinan (Dienst 
Ouderenzorg) di Departamento di Salud 
Publico, kier a gradici especialmente tur e 
Casnan di Cuido registra cu a cuida e grupo 
mas vulnerable den nos comunidad durante 
e pandemia di Covid-19. 

Door di a yuda mantene n’e medidanan di 
prevencion a logra cu ningun Cas di Cuido 
tabata tin caso di COVID-19. 

Tambe Seccion Cuido di nos Grandinan kier 
a gradici e pueblo di Aruba pa nan coopera- 
cion y comprendimiento pa cu e medidanan 
cu a wordo tuma den prevencion y protec- 
cion di nos grandinan den un Cas di Cuido. 
Danki na boso tur p’e tremendo cooperacion 
y cu a sa di demostra disciplina. 

Patruyancm intensivo lo 
continua rond di islanan ABC 


Guardacosta hunto cu Defensa lo 
continuá cu patruyanan intensivo 
rond di e islanan di Aruba, Bonaire 
y Córsou. E patruyanan amplio akl 
ta principalmente pa evita yegada di 
lanchanan cu 

personanan indocumenta na bordo cu 
por ta infectá cu e vlrus di COVID-19. 

Na momento cu e personanan akl 
yega e islanan sin ser controlá nan 
por forma un peliger pa habitan- 
tenan. Ta conoci cu e lanchanan cu ta 
ser uza p’e biahenan mayoria biaha 
no ta ekipá pa haci e tipo di biahenan 
aki y ta hiba demasiado persona na 
bordo di un forma iresponsabel. 

E biahe for di Venezuela p’e islanan 
ABC ta uno peligroso pa motibo cu e 
laman por ta bruto. Tur e factornan 
mencioná ta forma un riesgo enorme 
p’esnan na bordo. 

Den pasando, pero tambe reciente- 
mente famianan a pérdé nan sernan 
keri den accidente cu lancha. 

Guardacosta ta alertá personanan pa 
no cuminsa n’e biahe peligroso akl. E 
sistema di radar hunto cu unidadnan 
aéreo y di nabegacion di Guardacosta 
y Defensa lo sigui patruyá p’asina tin 
grip riba e fronteranan marltimo. 

Tur e patruyanan di Metal Sharks lo 
ricibi sosten di milicianan di Caribe 
p’asina efectuá vigilancia 24 ora pa 
dia durante 7 dia pa siman. 

Alabes e patruyanan ta vigilá y prote- 
há e fronteranan di transportenan di 
droga, traficacion di hende y di arma. 




Anuncio Importante 


Apreciabel cliente di Bancomatico y FunMiles, 

Nosta anuncia cu entrante prome di juli 2020 nostarhetanan di 
Bancomatico no lo acumula FunMiles mas. 

Tur FunMiles acumula usando Bancomatico di CMB lo keda valido y por 
wordo intercambia pa productonan y servicionan cerca negoshinan cu ta 
afilia na FunMiles. Nos ta agradeci FunMiles pa e programa di lealtad aki 
como tambe tur e negoshinan afilia na dje. 

Caribbean Mercantile Bank N.V. ta agradeci tur usuario di nos tarheta di 
Bancomatico. 


Ban Combersa f 

cmbnv.com 


^ 522-3000 bobancoamigo@cmbnv.com ^177100 

©cmbnv.com Rcmbnews @cmbnv □bobancoamigo 

Conocido consehero di MEP 

Miro Dabian a fayece 
ayera madruga 


AYERA den prome or- 
anan di madruga a dren- 
ta e noticia cu e conocido 
ciudadano, Miro Dabian 
a fayece despues di un 
lucha largo cu su salud. 
Miro Dabian tabata con- 
oci den mundo di politi- 
co como un gran amigo 
di fayecido lider Betico 
Croes, un consehero im- 
portante p’e partido geel 
na momento di traha- 
mento di lista politico. 



Maske di otro color politico, semper e tabata trata tur hende cu masha 
respet. Den añanan 80 e tabata Director di Cas di Aruba na Hulanda 
y sigur un mentor pa hopi studiante Arubano. 

Despues cu el a bolbe Aruba el a ocupa su mes pa hopi aña cu e com- 
pania di seguro Boogaard, na unda e tabata Director. Na su famia, 
dirigentenan di MEP y amistadnan ta bay palabra di condolencia y 
hopi forsa den e momentonan dificil aki. Cu Miro sosega na paz. 


Reaccion di bestuur 
SVOA riba un articulo cu 
a sali den un matutino 
diasabra 30 mei 2020 


SVOA a tuma nota di un comunicado cu a 
sali den un matutino diasabra 30 mei ul- 
timo tocante conflicto di interes den Colegio 
Arubano. 

SVOA ta lamenta cu informacion eroneo ta 
sali den publicidad, atachando no solamento 
nos Bestuur, pero tambe nos empleadonan 
sin busca pa sa con en realidad procesonan 
interno ta wordo canalisa. 

Especificamente e fondo di buki (boeken- 
fonds) tur aña enberdad ta manda pidi ofer- 
tanan na diferente compania local y na Hu- 
landa door cu tin diferente editornan. 
SVOA nunca a pidi oferta ni tabatin inten- 
cion di pidi oferta serca of via di ningun 
miembro di Bestuur. 



m 


Mainta 


#1 Online 


PARTICIPACIONIMPORTANTE 


En conexcion cu e situation actual di e Virus Covid-19 
nos di AWEMainta ta pidi cooperacion 
di nos clientenan, pa tuma contacto cu nos 
via nos e-mail nan; 

noticia@ awemainta.com 
toko@ awemainta.com. 

Sales via sales@awemainta.com. 

Of via nos telefoon; 583-1400. 

Tambe nos ta pidi cooperacion pa por haci tur pago 

via Online Banking. 

Pago nan por wordo haci via nos cuenta bancario di 

CMB #22982600. 

Danki pa e cooperacion di semper. 


SVOA ta cumpli cu reglanan stipula pa 
ley di contabilidad y alabes esey ta wordo 
controla tur aña pa un compania registra 
di contabilidad den cuadro di “good gover- 
nance”. 

Despues cu bukinan financiero di SVOA 
wordo controla y aproba esaki ta wordo en- 
trega na Minister di Enseñanza, Ciencia y 
Desaroyo Sostenibel, Rudy Lampe, Depar- 
tamento di Enseñansa, Departamento di 
Finansa, Algemene Rekenkamer y Centrale 
Accountantsdienst. 

Ultimo esaki a sosode na aña 2019 unda a 
entrega e reporte financiero pa aña 2018 y 
n’e momentonan aki SVOA ta finalizando e 
reporte pa aña 2019. 

SVOA su empleadonan semper a traha 
“naar eer en geweten” y no por permi- 
ti ningun iregularidad financiero, segun 
Bestuur di SVOA. 

Robert Candelaria (AVP) na Minister Bikker: 

r Mi ta trankil cu no ta ami mester duna 
cuenta riba deal robes di helicopter" 



Robert Candelaria ta desmenti jaloezie y al contrario, ta 
papia di alivio/trankilidad cu ta biba cerca dje y cu di su 
banda e no tin cu splica dealnan robes cu a tuma lugar 
manera t’e caso di Minister di Husticia, mr. Andin Bikker. 
Keto bay ta parce cu Bikker no por pone prioridadnan ca- 
minda nan mester ta y no por diferencia entre tin e posibi- 
lidad di tin un helicopter den servicio (ora cu tin fondo dis- 
ponibel) y inverti strategicamente den materialnan cu ta 
mihor y mas eficiente y economicamente conviniente mas 
ainda den momento di crisis cu pais ta aden. 

Robert Candelaria ta sigui conta cu, ta na su lugar pa pone 
algo straigth, den locual cu Minister Andin Bikker a trece 
dilanti referente Kustwacht. Semper tabata bou di impre- 
cion cu Andin Bikker tabata un bon abogado, saliendo for 
di bista cu ta un hende cu por a pone presion riba Gobierno, 
pa kibra monopolio di SETAR y permiti entrada di Digicel, 
cu e mester por ta un bon abogado, ta hustamente locual 
cu mester awor pa por sali afo di e deal di helicopter, mas 
ainda den situacion financiero cu nos ta aden cu tin cu bay 
haci prestamo na Hulanda. 

Candelaria na Andin Bikker: “Si bo kier” bo por sali 
afo! 

Ta bisa cu “si bo kier”, pasobra si no ta cumbini of tin ben- 
eficionan for di un contract logico cu no kier sali afo. 


Como un bon abogado mester sa con pa haci esaki. Ta conta 
igualmente den e caso pa cu Kustwacht cu a ofrece nan ser- 
vicio, cu nan tin ora disponibel, na un mihor prijs cual ta 
menos y cu e opcion di ta na Aruba mes cu pa nan ta un 
opcion. No tin cu sali for di Corsou of tarda 45 minuut pa 
yega Aruba. 

Si algo pasa na Aruba mes, no mester lubida cu helicopter 
aki tambe tin cu haci preparacion prome cu sali y cu piloto 
tambe tin cu yega como tambe preparacion na momento di 
lanta, sin lubida e detaye di pif paf y asina hopi mas cu tin 
cu tuma lugar prome cu lanta, pesey mester ta sincero cu 
otro. 

Aun mas lamentabel t’e tono cu tin pa cu Hulanda 

Tumando na cuenta exprecion di Minister Bikker cu ta djis 
un prestamo ta haci na Hulanda cu lo paga bek. Ta papia 
comosifuera tin hopi opcion, cu e por a bay haci prestamo 
na hopi otro lugar y cu ta e a scoge pa haci prestamo na 
Hulanda. NO tin hopi opcion! 

Mirando cu AZV tin cu baha su gastonan cu 5 miyon florin 
pa luna, dicon tin cu baha salario di tur empleado publico 
mesora sin yega na areglo cu empleadonan, pasobra a yega 
na areglo cu Hulanda, dicon a baha salario como Minister 
cual ta areglo cu a yega cu Hulanda, tur esaki, pasobra bo 
NO tin otro opcion. Esey t’e realidad, ta locual Robert Can- 
delaria a bisa. 

APFA lo mantene su mes na e maneho di term 


"Mundo a cambia den e 
lunanan cu a pasa a 
causa di e coronavirus y 
nos mester custumbra 
ainda cu e 'normaT nobo 
di distanciamento social 
y e otro medidanan cu 
ta protehe y restringi 
nos. Ta di spera cu e 
flexibilisacion gradual di 
e medidanan lo funciona 
bon, pa e habitantenan 
di Aruba por continua 
nan bida y trabou mas tanto cu ta posibel. Sinembargo e crisis no a pasa ainda y nos 
lo sinti e consecuencianan economico pa hopi tempo. Den e circumstancianan dificil 
aki, APFA lo sigui haci su empeño pa sigura e pensioen di nos participantenan." 


Recuperacion di capital y grado di cobertura na april 2020 

Principalmente door di e caida di e balornan den e portafolio di inversion internacional, 
e capital di pensioen a baha di Afl. 3.006 miyon na final di december 2019 te Afl. 2.890 
miyon na 31 di maart 2020. Na april di e aña aki e mercadonan financiero internacional 
a recupera parcialmente y consecuentemente e capital di pensioen a subi bek na Afl. 
2.962,5 miyon. Durante e prome cuater lunanan e obligacionnan di pensioen a subi di 
Afl. 2.651 miyon pa Afl. 2.664 miyon. 

E desaroyonan den e prome cuater luna di 2020 tabata tin un efecto riba e grado di 
cobertura. E grado di cobertura netto ta tene cuenta cu e reserva rekeri (buffer) di 
banco central pa cubri adversidad financiero inespera. E grado di cobertura netto 
mester ta minimal 100%. Fin di 2019 APFA tabata ariba di esaki cu 102,8%. Fin di maart 
2020 e fondo a baha na 98,9% cu ta net bou di e grens cual a ocasiona un deficit den e 
reserva. Den april 2020 e grado di cobertura netto a subi bek na 101,5%. Cu esaki pa fin 
di april e fondo ta dispone atrobe di un reserva financiero di 10,1% (e reserva minimo 
ta 8,8%). Esaki kiermen cu pa cada florin di pensioen cu APFA mester paga den futuro 
na e momento aki e tin 1 florin cu 15 cen den caha. 




Sheila van Veen, gerente general di APFA, hunto cu su team ta determina pa guia e 
fondo di pensioen a traves di e coronacrisis cu un maneho solido riba termino largo. 
Mescos cu hopi compania y institucion, e sector di pensioen tambe a sufri hopi door di 
e crisis di e coronavirus. Fin di aña pasa Van Veen por a anuncia ainda cu e posicion 
financiero di APFA a recupera completamente y e fondo di pensioen tin e reservanan 
financiero rekeri pa cubri adversidad financiero. E reservanan aki a mustra di ta suma- 
mente necesario na final 
di e prome kwartaal di 
2020. Principalmente 
door di e caida fuerte 
riba e mercadonan finan- 
ciero na maart, e grado di 
cobertura netto di APFA a 
baha bou di e nivel rekeri 
di Banco Central di Aruba 
na final di e prome kwar- 
taal di 2020. "Mien- 
trastanto e grado di 
cobertura netto a 
recupera bek door di e 
recuperacion di e bolsa- 
nan di accion. Pero e 
situacion riba e mercado- 
nan internacional ta keda 
volatil y lo ocasiona subida y bahada di e grado di cobertura den e siguiente periodo." 


Cifra principal di e prome cuater luna di 2020 

E cifranan principal di APFA di e prome cuater luna di 2020 ta lo siguiente: 



Desaroyo posicion financiero ta parcialmente dependiente di e desaroyo di e 
coronacrisis 

Aunke e grado di cobertura netto pa final di april tabata riba 100%, e desaroyo di e 
posicion financiero di e fondo den e tempo cu ta bin ta depende pa un parti importante 
di e forma con e coronacrisis lo desaroya su mes y con e desaroyo ey lo impacta e 
economia mundial y di Aruba. No por bisa nada di esey na e momento aki. Directiva di 
APFAtin e confiansa cu e maneho di inversion prudente, combina cu e enfasis riba 
maneho di gasto, cu tabata exitoso den e añanan cu a transcuri, tambe lo yuda tene 
APFA riba su rumbo den e tempo dificil aki. 

Den april e bolsa di accion a subi bek, pero e movemento riba e mercadonan financiero 
ta keda sumamente volatil. Tambe ta keda cu APFA tin e obligacion di inverti 60% di su 
capital na Aruba. E impacto economico di e coronacrisis riba e economia di Aruba 
tambe lo tin consecuencia pa e portafolio di inversion local. 

Mantene e maneho riba termino largo 

"Nos ta inverti riba termino largo", Van Veen ta bisa. "Nos ta sigui atentamente tur 
desaroyo y nos por haci adaptacion si ta necesario, pero basicamente nos ta keda 
mantene nos maneho." Mirando e posicion financiero actual di APFA, medidanan 
special manera cortamento den pensioen di APFA no ta al caso. 

A continua cu servicio mas tanto posibel 

A pesar di e coronacrisis y e medidanan restrictivo cu Pais Aruba a introduci pa bida 
publico, APFA a continua mas 
tanto cu ta posibel cu su 
servicio na e participantenan 
durante e dos lunanan cu a 
transcuri. Desde mita di 
maart APFA a implementa e 
medidanan necesario pa 
proteha su participantenan y 
empleadonan y no tabata 
posibel pa bishita nos oficina 
na Seroe Blanco. Si tabata 
asina cu e empleadonan di 
APFAtabata disponibel via 
telefon y e-mail y tur hende 
por a drenta den contacto cu 
e fondo di pensioen pa 
pregunta y peticion. Desde 
siman pasa e empleadonan di 
APFA ta bek na oficina y 
cautelosamenta nos lo habri 
atrobe pa publico. Por lo 
pronto por bishita nos oficina 
solamente cu cita y APFA ta 
keda duna servicio na e participantenan mas tanto cu ta posibel riba distancia. Nos ta 
keda disponibel via nos number di telefon general 525-2732 y e-mail info@apfar- 
uba.org 

Comprobante di Bida 

Pensionadonan cu ta biba den exterior mester entrega dos biaha pa aña un attestatie de 
vita (comprobante di bida) pa keda ricibi nan pago di pensioen. E prome comprobante 
den 2020 mester a wordo entrega no mas tarda cu 31 di maart. Pa motibo cu na diferen- 
te pais e medidanan relaciona cu e coronacrisis ta hacie probablemente dificil pa haya e 
documento aki na tempo, a extende e periodo di entrega te 30 di juni. 


nan", Sheila van Veen ta bisa. "Nos empleadonan ta haci nan esfuerso pa den e circum- 
stancianan actual tambe brinda e servicio necesario y percura pa e pago di pensioen 
segun plan y na tempo. Mientrastanto nos lo sigui haci tur esfuerso pa e pensioennan di 
nos mas cu 12.000 participante keda sigura y maneha cautelosamente." 


APFA ta conbibi cu e pueblo di Aruba 

"Nos ta realisa nos mes hopi bon cu esaki ta un tempo hopi dificil pa nos participante- Pa mas informacion: bishita nos website www.apfaruba.org 


Yudansa pa e clientenan cu un hipoteca di APFA 


Tur participante di APFA a wordo impacta door di e corona- 
crisis y hopi tin perdida di entrada. E fondo ta yuda su parti- 
cipantenan cu tin un fiansa hipotecario cerca APFA door di 
brinda e posibilidad pa posponemento di pago. E pospone- 
mento aki por wordo duna pa 3 of 6 luna of e e resto di e 
periodo di 2020. 


No ta tur cliente di hipoteca ta wordo yuda door di e pospo- 
nemento di e pago menciona, por ehempel pa motibo cu e 
entrada a baha solamente parcialmente. Pa e motibo aki 
APFA ta duna su clientenan di hipoteca desde mei te december di e aña aki un reduccion temporario di 50% riba e 
gastonan di interes. E reduccion di interes lo wordo duna na e clientenan cu ta cumpliendo cu nan pago di hipoteca via 
un restitucion mensual di e reduccion aki. E clientenan cu ta desea di ricibi e restitucion aki por download e formulario 
riba nos website: www.apfaruba.org y entrega esaki via e-mail of post na APFA. E clientenan cu no ta desea un restituci- 
on awor, lo ricibi na final di 2020 un deduccion di nan suma hipotecario igual na e reduccion di interes den e periodo 
menciona. 



Cu e yudansa aki APFA kier duna un alivio financiero temporario na e clientenan cu a concoce un reduccion den nan 
entrada. Asina nos ta yuda evita cu e clientenan ta bin den problema financiero den termino corto y ta duna nan espacio 

Mervin Wyatt-Ras (AVP): 

Ora habri frontera 
mester salvaguardia 
salud di nos pueblo 

DIALUNA den 2 comision a reuni cu Minister di Turismo y 
Salubridad Pubico Dangui Oduber, Minister di Labor Glen- 
bert Croes y Director di ATA, sra. Ronella Tjin Asjoe-Croes 
tocante diferente aspecto di turismo, salubridad y labor. 

Durante e reunion a duna splicacion cu lo tin apertura di 
frontera di Aruba pa buelonan of un soft opening entre 15 
iuni y 1 iuli benidero, awor cu tin 0 caso di COVID 19. 

Ta spera cu por lo maximo 2000 persona por drenta Aruba 
pa luna. RIVM lo duna conseho di kico mester tin in place 
prome cu por start sali. 

Parlamentario di AVP, drs. Mervin Wyatt Ras a comenta 
riba e posibilidad aki, Mester tin capacidad riba tereno di 
salud manera bon cuido di Hospital y ICU, tambe mester tin 
suficiente remedi. Aruba haya sosten di Hulanda di 21 pro- 
fesional di Merca pa ICU. Tambe a aumenta e capacidad di 
ICU te 33 lugar. Hulanda a percura pa 12 unit mas pa ICU. 
Ta di importancia un bon contact-tracing pa cu turistanan 
y cuarentena mester ta bon regla. 

Segun WHO e risico di existencia di COVID 19 lo no dis- 
parce mas. Pues nos mester ta bon prepara. 

E “Tourism Recovery Plan” tin diferente scenario. 

AAA tin protocol. Protocol pre-arrival y post-arrival. 
Negoshinan mester haya seyo pa cumpli cu hygiene. Prome 
cu habri frontera lo mester regla “thermal cameras”. 

Den caso tin sospecho cu un pasahero tin simptomanan lo 
manda e pasahero na un area special. 

Aki lo tin un “medical team” pa atende cu e pasahero, hasta 
lo por haci un rapid test. 

Despues e pasahero lo por sigui pa bay Imigracion. Tin un 
protocol den caso resulta for di e rapid test cu e pasahero 
ta COVID positivo. Esnan cu a sinta rond e e pasahero ey 
lo mester drenta cuarentena. En comparacion cu aña pasa 
lo tin hop menos turista. 



Mervin Wyatt-Ras a mustra su preocupacion pa loke ta tra- 
ta e “self reported health declaration” si esaki ta “betrouw- 
baar” of confiable. 

Pasobra pa bin Aruba por djies bisa cu tur cos ta bon y ora 
yega aki, Aruba lo tin cu haci hopi chekeo riba camera y 
midi temperatura pa averigua. 

Wyatt-Ras a puntra di cuanto hende e “medical team” y di cual 
profesionalnaneteamtaconsisti.Apuntraalabespaprotection 
p’e personal di Imigracion cu tin cu atende cu pasaheronan y e 
trahadornan di limpiesa cu prome cu frontera a sera no a 
haya sosten di nan compania pa bisti proteccion. Wyatt- 
Ras a puntra alabes si lo bisti mondkapje pasobra tabatin 
discusion al respecto sin embargo den cantidad di pais ta 
normal cu ta usa mondkapje. 

Wyatt-Ras ta haya cu mester por usa mondkapje. Wyatt- 
Ras a puntra alabes con prepara hotelnan ta y en especial 
trahadornan. 

Pasobra den hopi ocasion dunadornan di trabou ta na al- 
tura di un procedura, pero no ta pase door p’e trahadornan. 

Segun contesta di e Minister e protocolnan pa trahador- 
nan lo ta alabes riba e website di COVID 19. Wyatt-Ras 
a expresa alabes su preocupacion pa loke ta trata FASE 
y e hecho cu tin un cantidad di persona cu no a recibi 
pago ainda di 950,- di FASE. Aki por a ser informa cu lo 
versoepel un ke otro pa wak si mas persona lo por bin na 
remarca pa haya yudansa, Ademas lo mester yuda zzp’ers. 

Wyatt-Ras ta haya necesario pa habri frontera en es- 
pecial dor cu nos economia ta depende grandemente di 
turismo sinembargo na mesun momento nos mester pro- 
teha turista y tambe nos cuidadanonan. Pa salvaguardia 
salud di nos pueblo ta nos mester carga esaki y ta nos 
mester keda sobrevivl riba e pais aki. 

Parlamentario Mike de Meza 

Ya caba Gobierno lo tin 
contract di huur aregla 
pa almacena petroleo 


NO tin nada mas serio y tristo ora 
c’un lider di bo pais no ta sincero cu 
su pueblo, no tin e respet pa henter 
pueblo y simplemente ta haci loke 
cu e kier p’asina sirbi interes di sol- 
amente un grupito cerca di su par- 
tido y di su famia. 

Mike de Meza, miembro di fraccion 
di AVP ta mustra cu ya caba Prome 
Minister Evelyn Wever Croes a de- 
mostra ‘from day one’ cu e no ta un 
lider di palabra, cu kico cu e bisa 
tin ora e mes no ta kere aden corda 
kere den su pueblo. 

“Pueblo por corta con den formacion 
di e actual Gobierno, el a sigura 
pueblo cu su Gobierno lo tin shete 
minister, cu cualkier lider politico 
cu kier ta den Gobierno cu MEP, 
mester acepta esey. 

Wel den menos di un siman pueblo 
a haya e prome sorpresa ora cu bou 
presion di lider di POR, el a sucum- 
bi y bay over na 8 Minister oficial y 
un otro Minister na banda. 

No solamente esey, despues di ta 
sinta dushi den stul di Gobierno, 
Premier Evelyn a dicidi di amplia su 
Gabinete, nombrando un ‘gabinete 
substituto’ y entre otro a contrata 
Nel Oduber ex Prome Minister, 
Rudy Croes ex Minister di Husticia 
cu Hulanda a kita su cartera for di 
dje cu aprobacion di Nel Oduber. 

A contrata Nilo Swaen ex Minister 
di Finansa pa yuda e actual Min- 
ister di Finansa, kende aparente- 
mente no tin mucho conocemento di 


e materia y a contrata Edison Bri- 
esen ex Minister di Turismo, pero 
kende awor ta experto den asunto 
di refineria. 

Ta mesun Prome Minister Evelyn 
aki a sigura pueblo cu su Gobierno 
lo soluciona tur problema financie- 
ro sin introduci medida, pero den 
prome luna a suta pueblo cu au- 
mento di BBO y a ranca mas cu 270 
miyon for di saco di pueblo. 

E1 a introduci reforma fiscal nobo 
pa ranca ainda mas miyon for di 
pueblo y si no tabata pa falta di se- 
riedad pa entrega presupuesto 2020 
na tempo y e pandemia di corona vi- 
rus, pueblo lo a conoce otro reforma 
fiscal cu lo a costa pueblo ainda mas 
placa. 

Den prome siman di e crisis di coro- 
na, Prome Minister tabatin tempo 
pa regala CITGO un bye di miyones 
di florin, absolviendo e compania 
multi miyonario aki di tur obliga- 
cion financiero cu Aruba y sola- 
mente a cobra nan belasting cu nan 
debe. 

Prome Minister a bin dilanti y bisa 
pueblo cu ya e refineria ta di Aruba 
bek y cu cara serio, pero c’un sonrisa 
no mucho confiabel, a mustra cu su 
Gobierno lo traha pa logra reaper- 
tura di e refineria di San Nicolas. 
Tambe Evelyn a papia di un trans- 
parencia pa loke t’e proceso di e 
tankinan di almacena petroleo y cu 
lo informa tanto Parlamento como 



pueblo di e proceso aki pero tin 
trabounan tumando lugar y segun 
informacion ricibi, ya caba lo a fir- 
ma contract c’un compania cu nin- 
gun hende sa ainda kende ta tras di 
esaki. 

E grupo aki lo a tin contract pa 
trece petroleo for di Colombia y cu 
ya caba ta trahando riba mas tanki 
riba tereno di refineria, p’asina por 
sigura cu Aruba lo ricibi tur aña 25 
miyon dolar na impuesto di huur. 
Pues, mientras cu Prome Minister a 
papia di transparencia, ya caba gru- 
ponan amigo y di family and friends 
tin cosnan caba regla, cosnan cla 
caba pa simplemente cuminsa sin 
cu e proceso aki a cana manera un 
Gobierno decente lo haci. 

Otro informacionnan ta mustra 
cu den e compania nobo aki lo bay 
emplea trahadornan local caminda 
practicamente partido MEP tin su 
lista di sostenedonan cu lo bin na 
remarca na prome lugar prome cu 
otro hendenan loke lo no ta ningun 
sorpresa pa un Gobierno cu nunca 
tabata sincero cu su pueblo”, Parla- 
mentario Mike de Meza a declara. 

Parlamentario Mike de Meza 

FMSA compcmia di pueblo lo wordo 
duna na amigo y 7 friends & family' 



'UTICO 

♦UNCWOQN 


MIENTRAS cu Gabinete Wever 
Croes a lockdown henter a pais, a 
pone pueblo bou di un toque de que- 
da, a introduci un shelter in place 
pa limita hendenan canando rond, 
na un solo sitio ningun regla tabata 
conta, segun miembro di Parlamen- 
to Mike de Meza a declara. 

“Prome Minister na nomber di su 
Gobierno a introduci cantidad di 
regla di seguridad, pero ta bin re- 
sulta cu ningun di e reglanan aki 
tabata conta pa tereno di refineria. 
Desde cu Evelyn den nomber di su 
Gobierno a firma e aregla cu CIT- 
GO, cu tabata na inicio di e corona 
crisis aki na Aruba, trabounan a 
sigui ‘doodnormal’ riba tereno di 
refineria, caminda a kita nomber 
di CITGO for di tur e tankinan, 
mientras cu trabounan di limpiesa 
y mantencion di tankinan a inicia. 

Pues den un periodo cu a manda tur 
hende cas den e pandemia, compa- 
nianan di construccion no tabata 
wordo permiti pa traha y cantidad 
di trahadonan a perde nan sala- 
rio, Gobierno a duna lus berde pa 
trabounan sigui riba tereno di re- 
fineria y aki pueblo por mira con 
Gobierno ta midi cu dos midi. 

Tur cos ta indica cu ya caba Gobi- 
erno tin un acuerdo c’un grupo cu 
lo huur e tankinan aki for di Gobi- 
erno pa un periodo largo pa alma- 
cena petroleo cu aparentemente ta 
procedente for di Colombia, algo cu 
e compania di pueblo, e compania di 
Gobierno RDA mes por a keda en- 
carga di dje. 


No solamente esey awor tin tur in- 
dicacion cu e compania FMSA cu ta 
otro compania di Gobierno, pues un 
compania di pueblo, lo no bay ta en- 
carga mas cu entregamento di fuel 
pa avionnan y distribucion di gaso- 
lin. 

Ya tin un compania di amigo, di 
friends and family cla pa tuma 
FMSA for di pueblo y asina nan di- 
cidi cuanto pueblo tin cu paga pa 
gasolin y ki ora esaki ta subi of baha, 
mientras cu FMSA ta un compania 
cu tabata cay bou di RDA trahando 
pa interes di pueblo. 

RDA mes ta drentando su ultimo 
etapa caminda tin informacion cu 
ta indica cu ya caba Prome Minister 
Evelyn Wever Croes y su Gobierno, 
a dicidi cu lo bay over na desmante- 
la e refineria, pa cual lo bay encarga 
varios compania cu e trabou aki y 
ora cu e proceso aki termina, cu lo 
por tuma cinco pa ocho aña, RDA lo 
stop di existi. 


Segun Mike de Meza, aki ta bon pa 
analisa e presencia di un ex Min- 
ister den seno di RDA, cual tabata 
un sorpresa grandi ora cu esaki a 
bira conoci, un ex Minister cu ta co- 
brando ‘overbruggingstoelage’, pero 
su presencia ta bolbe demostra cu 
‘friends & family’ tin ‘something 
cooking’ pa privilegia nan mes 
atrobe a costo di pueblo. 

Ta mesun Gobierno aki den pasado 
a para na porta di refineria y a pa- 
pia di ora zero, a papia di momento 
crucial pa pueblo di Aruba y di San 
Nicolas, caminda reapertura di e 
refineria tabata primordial pa nan 
y caminda Glenbert Croes tabata 
embahador di su partido cu Gobi- 
erno Venezolano pa logra cumpli 
cu e proceso di reapertura. Awe un 
biaha mas un Gobierno di MEP a 
cera e refineria y awor ta rancando 
tur interes di pueblo den e refineria 
pa otronan biba na grandi y pueblo 
sigui pasa den e miseria cu Gabinete 
Wever Croes a ocasiona den apenas 
tres aña di tempo, Parlamentario 
Mike de Meza a señala. 

Inscripcion pa 21 + Toets na IPA 
a habri dia 1 di juni 2020 



BO kier haci e estudio pa Maestro di Enseñansa 
Primario y no tin diploma sea di havo, vwo of mbo 
nivel 4 pero bo tin minimo 21 aña? Ata bo chens! 
Tur persona cu tin desde 1 di september 2021 mini- 
mo 21 aña y cu kier haci un estudio na IPA pero no 
tin e diploma cu IPA ta exigi, ta bin na remarke pa 
haci e asina yama 21+ Toets. E 21+ Toets ta midi 
si un persona tin e nivel di havo cu ta necesario pa 
por studia na IPA. Tene na cuenta cu e 21+ Toets ta 
conta solamente pa e estudio inicial cu IPA ta ofrece 
durante aña 2021-2022, esta e estudio pa Maestro 
di Enseñansa Primario. 

E 21+ Toets ta consisti di 3 materia entre otro; Hu- 
landes, Matematica y Hende y Comunidad. 

E test di Hulandes y Matematica lo tuma luga dia 
28 di november y Hende y Comunidad dia 5 di de- 
cember 2020. Si bo pasa e testnan aki cu exito, bo 
ta bin na remarca pa participa na un trayecto di 
preparacion pa e test di admision. 

Pa informacion general di e 21+ Toets bishita e 
website www.ipaaruba.com . 


Akinan lo bo haya diferente video cu ta contene in- 
formacion di 21+ Toets. Ta sumamente importante 
pa bo mira tur e videonan p’asina bo tin e informa- 
cion completo y ta bon informa. Alabes pa bo tin su- 
ficiente tempo pa por prepara debidamente y asina 
engrandece bo chens pa pasa e 21+ Toets cu exito. 

Tur persona cu ta interesa pa haci e 21+ Toets por 
inscribi online via e website di IPA www.ipaaruba. 
com desde dialuna dia 1 di juni 2020. 

Pa por inscribi mester cumpli cu e pago di AWG 
80,- y pone como anexo un copia di e comprobante 
di pago den e formulario digital di inscripcion. 

E ultimo fecha pa inscribi pa e 21+ Toets ta na no- 
vember 2020 durante di IPA su Dia Publico. Des- 
pues di e fecha aki no por inscribi mas pa por par- 
ticipa na e 21+ Toets pa aña academico 2021-2022. 
Pa mas informacion por bishita nos website www. 
ipaaruba.com of pagina di facebook Tnstituto Peda- 
gogico Arubano’ of por tuma contacto cu Studenten 
Services na 5243100. 

Bucuti & Tara Beach Resort ta haciendo Aruba limpi limpi! 


E hotel ta expandiendo su 
programa di clean up p asina 
limpia mas region di Aruba 


“NOS ta den e negoshi di natu- 
ralesa” Ewald Biemans ta conta 
“y e ta nos responsibilidad pa 
preservsa nos medio ambiente 
pa futuro generacion”. 
Siguiendo e filosofia aki, ful e 
team di Bucuti & Tara Beach 
Resort ta constantemente bus- 
cando manera nan nobo pa con- 
tribui na nos isla y su medio 
ambiente. 

Durante un manager’s meet- 
ing recien, e idea pa expande 
Bucuti su beach clean up na 
otro area nan di Aruba, a wordo 
proponi dor di Executive House- 
keeper, Mickael Mesker pa uti- 
liza su team cu normalmente lo 
ta trahando pa un full house di 
huesped. 

Tur manager y nan teamnan 
a dicidi di participa y e week- 
end ey mes e grupo tabata den 
Noord, limpiando e caya y mondi 
banda di Misa di Noord. Ultimo 
weekend cu a pasa nan a haci 
un clean up di e area di Casibari 
y otro weekend nan lo scoge un 
otro area cu tambe ta den nece- 
sidad di un clean up intensivo. 

Pa 25 aña consecutivo e team di 
Bucuti & Tara Beach Resort ta 
limpia Eagle Beach tur di tres 
diaranson di luna. Huespednan 
mag di participa tambe. 


E esfuerzo aki a cuminsa mane- 
ra parti di AHATA su programa 
“Sponsor a Mile” traha door di 
nan environmental committee 
unda mas cu 25 miya di e isla 
tabata wordo limpia door di 
miembro nan. 

Bucuti & Tara su team a yena 
mas cu 50 saco di sushi den e 
area di Noord. E resultado y 
diferencianan cu por a wordo 
mira despues di e clean up a in- 
spira e team pa continua cu nan 
esfuerzonan den otro area nan 
di Aruba. 

“Nos ta aprecia e oportunidad 
nan brinda na nos door di e re- 
sort cu a mantene nos emplea y 
e apoyo duna door di e Gobierno 
di Aruba cu ta yudando cu sub- 
sidio p’asina nos por uza e tempo 
aki pa por sigi yuda nos comuni- 
dad y e producto di turismo cu 
nos ta depende di dje” Rik van 
den Berg, e General Manager di 
e hotel ta conta. 

2 

De Palm Tours a generosamente 
ofrece pa yuda cu e proyecto 
door di duna transporte seguro 
y complimentario na tur em- 
pleado, adheriendo na nan me- 
sun regla nan di seguridad y 
Bucuti & Tara 

Beach Resort su Protocol di Se- 
guridad contra COVID-19. 













































Diaranson, 3 Juni 2020 


AWEMainta 


17 


Tienda di Ley pa medio di PHP ta informa: 

Peticion di subsidio di salario versus peticion ayudo 
di Fase: Un ta brinda mas proteccion legal cu e otro 



DEN medionan di comunicacion por a tuma 
nota cu tin un diferencia basta remarcabel den 
e forma con ta atende/trata cu e peticionnan 
relaciona cu e proy ecto pa otorga loonsubsidie 
y e proyecto di ayudo sociaal di Fase. 

For di e perspectiva di salvaguardia derecho 
di e aplicante (ciudadano of compania) 
por a constata cu no ta tur dos ayudo ta 
brinda un proteccion huridico optimal. 
Den e articulo anterior nos a publica diferente 
articulo importante di e ley administrativo di 
Aruba esta LAR a wordo repasa. E diferencia 
con SVb ta manehando peticionan pa 
subsidio di salario comparando cu peticionan 
pa ayudo social di FASE ta grandi den tur 
sentido. 

Na prome lugar por a constata cu SVb tin un 
clasificacion mas concreto pa bini na remarca 
p’e subsidio, mientras esun di FASE tin hopi 
discrepancia. 

Inicialmente un ciudadano por a aplica pa 
fase si 1) E1 a wordo manda cas sin pago; 2) 
entrada a baha bou 950 florin; 3) retira for di 
trabou. 

Den scenario 1 e acuerdo laboral a keda 
vigente, pero e trahador no a cobra niun 
florin. Scenario 2 ta describi un reduccion 
drastico te bou di 950 florin. E di tres scenario 
ta indica e situacion cu e acuerdo laboral a 
termina. 

Banda di e condicionan a pidi algun 
documentacion pa por substancia e condicion 
cu ta aplicabel p’e aplicante. 

E publicacion di e tres diferente scenario 
den medionan di prensa pa bin na remarca 
pa FASE a duna e impresion cu lo ta trata di 
un resumen di scenarionan limitativo. Ora cu 
aplicantenan a haci peticion nan a confronta 
nan mes cu diferente motibo como base pa 
nan peticion wordo rechaza. 


Tienda di Ley a wordo informa cu a nenga 
aplicacion, pasobra payslipnan entrega tabata 
mustra un entrada demasiado abou. 

Un otro base pa rechaza e ayudo di FASE 
tabata cu e aplicante no tin un trabou vast (un 
acuerdo laboral pa tempo indefini). 

Ademas di e basenan pa rechasa e peticion 
menciona aki ‘riba e helpdesk tambe a 
rechasa peticion, pasobra e aplicante ta un 
part-timer. 

Par di dia pasa por a comprende cu e ultimo 
grupo aki finalmente lo bay haya e ayudo 
aki, nos ta spera cu esaki ya a sosode of lo 
tuma lugar pronto. 

E discrepancia entre e motibonan pa rechasa, 
e peticionan y e condicionan publica den 
prensa pa por califica pa ayudo ta basta 
cuestionabel. Na prome lugar e helpdesk no 
a stipula ningun otro suma di entrada cu no ta 
esun cu a cay bou di grens di 950 florin. 
Bisando esaki pa haci un distingcion entre un 
salario cu ta mucho abou of uno cu ta halto 
NO mester bira un base pa rechasa e peticion. 
Tampoco nenga e ayudo cu e argumento cu e 
aplicante no tin un acuerdo laboral pa tempo 
indefini ta corecto siendo cu algun aplicante 
cu un contract via uitzendbureau si a logra 
haya e ayudo di FASE. 

Den e condicionan propaganda y informacion 
publica p’e Minister encarga cu Asunto 
Social ningun rato so a specifica cu lo mester 
tin un acuerdo laboral pa tempo indefini. Hasi 
un distingcion basa riba esaki lo corta den e 
vena principal y esencia den e ayudo social 
pa otorga un suma di 950 florin pa yuda den 
e temporadanan dificil aki a consecuencia di 
e pandemia di COVID19. 

Haci un distingcion entre un full timer y part 
timer tampoco den nos opinion ta corecto. Si 
tuma como ehempel un persona cu ta un part 
timer ta gana minimumloon 1.815,35 florin 
cu defacto ta trahando 50% di e oranan por 
papia di un salario di 846.80 florin. 

E esencia di e ehempel aki ta pa ilustra cu e 
persona cu ta gana 846.80 florin no tin esey 
mas pa por conta cune. 

Rechasa un peticion, pasobra e aplicante ta 
un part timer of on call tampoco mester ta un 
base pa no brinda e ayudo social. 


Na un instante a indica cu SVb tin un 
clasificacion poco cu si ta mustra di ta uno 
limitativo comparando cu FASE. Esey ta 
pasobra a usa dos criteria cu ta mas concreto 
y cu un compania por substancia cu prueba 
mas solido pa demostra nan ponencia. 1) E 
compania mester tabata vulnerabel pa efecto 
di medidanan tuma den cuadro di e crisis di 
Covid-19 y; 2) sufri un perdida di minimo di 
un 25% di entrada. Si bo compania a cera/ 
of bira menos operacional pasobra bo tabata 
depende pa gran parti di entrada di turismo e 
consecuencia automatico lo ta cu bo ganashi 
a cay drasticamente. 

E chens ta grandi cu bo por mustra na un 
manera convincente cu cifranan cu por 
ehempel bo benta a cay y sigur mas cu 25%. 
Ta mas facil tambe pa por demostra cu bo 
compania no tabata por a opera, pasobra 
esaki lo a cay bou uno categorisa como 
NO-esencial y como tal e tabata cera y cu 
consecuencia cu e entrada a bay atras. 

E diferencia mas grandi entre e dos ayudonan 
ta cu e subsidio di salario te cu aworaki ta 
dunando e aplicantenan cual peticion a wordo 
rechasa e oportunidad di haci un procedura 
di obheccion. Kiermen cu den e caso aki si 
por papia di un proteccion huridico, esta un 
caminda pa cana si dado caso bo peticion 
wordo rechasa. 

SVb a bay asina leu di anuncia den prensa 
cu e ta activa un emailadres specifico p’e 
proceso di entrega bezwaarschriften (carta di 
obheccion). 

Mientras n’e otro banda esnan trahando pa 
FASE den diferente caso ta djis nenga e 
ayudo telefonicamente of den hopi caso (tin 
algun si y otro no) NO ta yega ni asina leu 
pa informa dicon e aplicante no ta califica 
n’e condicionan publica pa Departamento di 
Asunto Social. 

Ediscrepanciaakiyfaltadiproteccionhuridico 
huridico sigur ta uno hopi decepcionante pa 
un ciudadano cu desesperadamente a conta 
cu e lo haya e ayudo aki. 

For di e perspectiva huridico Tienda di Ley ta 
spera cu e Minister encarga por compronde 
ki tipo di eror y negligencia ta cometiendo cu 
ciudadanonan di Aruba. Ta spera cu pronto 
mayoria aplicante por haya e ayudo social 
aki, pasobra nan ta dependiendo di dje. 

Xpresa 

bo mes 


Como Arubiano segun 
e ley tempo ey, mi 
a bin na remarca pa 
haya liber di i mpuesto; 
Esey no ta nada ilegal 

Pa Atan Lee 


TA Gobierno a bin cu un ley pa tanto 
inversionistanan stranhero como local 
por a haya liber di impuesto pa incen- 
tiva inversion den nos economia. Mi a 
manda solicita esaki y a haye legal- 
mente. Nada contra ley. Mi no tin nada 
di sconde. 

E Gobierno di e tempo ey por a nengue 
y lo mi a gana nan dilanti Corte, debi 
cu ta un ley, no un fabor politico. 

For di ningun Gobierno mi a haya un 
fabor politico y a retira como empleado 
publico cu schaal 10 un miserable sala- 
rio, 36 aña, sin nunca cobra overtime. 
Tin temporada trahando 12 pa 14 ora 
diariamente, hasta den weekend. 

Cu mi a yega leu den mi bida danki 
na Dios cu a duna mi un talento y mi 
pueblo su semper a respalda mi, tur 
negoshi mi a stop cu nan pa mi por a 
yuda señor Betico Croes dfm p’asina 
nos por a logra e Status Aparte, cu 
despues a ser masacra dor di tur po- 
liticonan, kendenan no tabata por a 
maneha nos finanza publico y awe ta 
den man di Hulanda. Un Status Apar- 
te sin finanza no ta un Status Aparte. 

Ex Prome Ministro, mi ta conseha bo 
un bez mas google y lesa e buki: “25 
jaar Status Aparte Een Politiek Para- 
dijs”, scirbi pa Armand Hessels y Hen- 
ry Coffi y comproba pa bo mes cuanto 
miyones Gobernantenan a haya tanto 
den pensioennan cu ta cuminsa di 20, 
30 te 70 mil florin pa luna, mas over- 
bruggingstoelage cada cu tin eleccion, 
cu tambe ta yega na miyones miyones. 


No ta ami a bisa, pero esnan cu a scir- 
bi e buki, kendenan a haci un estudio 
profundo y a saca afor e abusonan aki. 
Esey tabata 10 aña pasa y e fiesta a 
sigui te cu awor cu Aruba ta para 
‘riba su pia y awe ta para na rand di 
bancarota. Danki Hulanda cu tanto bo 
ta odia. 

Menciona cu bo a traha pa pueblo, anto 
disfruta di un pensieon y overbrug- 
gingstoelge miyonario, no ta traha pa 
pueblo. 

Mi por bati riba mi pecho cu desde mi 
tabata hoben mi a traha boluntaria- 
mente pa nos pais y te ainda mi ta ha- 
ciendo, trabounan buluntario, yudan- 
do specialmente un pueblo pober sin 
cuminda, carisimo, cu a keda atras di 
un Status Aparte cu a destrui nos pais 
completamente. Berguensa bo mester 
tin di menciona cu esaki ta traha pa 
pueblo. 

Mi gran respet pa tur esnan cu actual- 
mente tur dia ta percura pa famianan 
pober di nos comunidad tin cuminda 
pa come. 

Bo gana pa Aruba haya su INDEPEN- 
DENCIA ta caso perdi, na unda Aruba 
lo haya biyones y biyones pa tin un 
ehercito cu avionnan di guerra, barco 
di guerra y miles y miles di soldad? 
Unda Aruba lo haya miyones y miyo- 
nes pa paga un cuerpo diplomatico, 
p’asina nos pasport realmente tin un 
balor? 

Aruba no kier un indenpendencia y no 
kier perde nan pasaporte Hulandes. 




Esey ta nos lucha pa sigui conserva 
nos pasaporte y garantiza nos pais un 
gran futuro, sin fraude, fabornan po- 
litico pa amigo y famia, pensioennan y 
overbruggingstoelage miyonario. 

Kere mi ex Prome Ministro cu e po- 
breza cu e epidemia aki lo bira luna 
pa luna mas grandi. Pueblo lo lanta 
pa haya cuminda pa come. Tur esaki 
dor di mal maneho di tur Gobierno cu 
nunca a percura cu Aruba tabatin un 
reserve pa den tempo di calamidad. 

Pa bo informacion pueblo a comprende 
bon cla cu ta para sigur den nan zapato 
pa caba cu tur abusonan di poder cu a 
tuma lugar den nos Status Aparte. 
Einstein a bisa: Ningun hende por dre- 
cha loke e mes a daña o causa. 

Atan Lee Sr. semper ta keda un per- 
sona humilde y cu su corazon pega cu 
di su pueblo, dunando respet y balor 
na tur hende. Independencia nunca, 
nos ta stima nos pasaporte Hulandes. 
Movimiento Futuro semper riba un 
nivel, pa educa nos hobennan. 

Aruba Bank ta comprometi 
pa duna Ayudo na Aruba 



DURANTE di e temporada dificil cu nos isla 
ta enfrenta relaciona cu e crisis di Covid-19, ta 
mas cu un fundacion na Aruba a sali na van- 
guardia di esnan den necesidad. 

Aruba Bank ta comprometi na sigui yuda e fun- 
dacionnan aki pa trece ayudo den e hogarnan 
di esnan mas vulnerabel den nos comunidad y 
e biaha aki a haci entrega di alimento y produc- 
tonan di prome necesidad n’e fundacion Ayudo 
na Aruba. 

E equipo di Aruba Bank a haci un donacion di 
cahanan di comestibel y tambe productonan di 
higiene personal pa adulto y baby, diamars at- 
ardi na cede di e fundacion. 

Segun sra. Sharon Fránkel-de Cuba, Man- 
aging Director di Aruba Bank N.V.: “Nos ta 
sumamente conmovi pa tur e gran trabou cu 
tur e instancianna aki ta eherce na bienestar di 
esnan den mas necesidad den nos comunidad. 






Registra awo! 

Manda bo e-mail na 
noticia@awemainta.com 

Booshi Wever: 


Nos klompi di diamante AZV mester ser salbaguardia!!! 



UN di e condicionnan impone dor di 
Hulanda y acepta dor di Gobierno di 
Aruba ta, cu entrante 1 di juni mester baha 
gastonan di AZV cu 5 miyon florin pa luna 
y esaki ta te cu december 2020, pues 35 
miyon total. 

Un tarea cu lo resulta den un castigo atrobe 
pa aseguradonan, segun Booshi Wever. 
Anticipando esaki, UPP kier a presenta 
dos sugerencia pa evita esaki, a pesar cu 
lo no baha gasto mesora, pero por nifica un 
rebaho substancial, structural y duradero. 

Na prome lugar UPP ta sugeri pa re- 
introduci e Swiss-Model y na di dos lugar 
laga parti di e prima cu ta ser paga na 
seguro di auto ser pasa pa AZV. 
Probablemente por tin mas sugerencia, 
pero e dosnan aki lo nifica cu NO lo mishi 
cu e pakete cu AZV ta ofrece awor. 

Ta bon pa remarca aki, cu pa UPP ta 
increible, cu ora nos busca informacion 
financiero di AZV, nos ta ripara cu p.e. e 
cuenta anual di AZV ta bay te cu 2018. 

No tin esun di 2019, mientras cu e 
presupuesto di 2020 tampoco tey! Con por 
ta posibel cu e documentonan aki no ta riba 
e website di AZV, p’asina tur ciudadano 
por vigila e gastonan di AZV pa 2020? 
Transparencia ta esencial, sigur pa un 
fondo social y publico manera AZV. 

Reintroducdon di eSwiss-ModeJ! 

E prome sugerencia ta pa re-introduci e 
asina yama Swiss-Model! Pakico? Pasobra 
e modelo aki, hunto cu un maneho estricto, 
lo permiti unicamente personanan entre 
25 aña y 45 aña haya un prolongacion of 
prome permiso. 


Pa por haya dicho permiso, e personanan 
cu ta aplica tin cu pasa testnan tanto pa 
enfermedadnan contagioso y CRONICO! 
Esaki kiermen cu ta solamente hendenan 
cu ta den un bon estado di salud lo wordo 
permiti pa haya un prolongacion of por bin 
traha. 

Tin prueba contundente cu un maneho 
estricto lo reduci gasto di AZV. Tempo cu 
e Swiss-Model tabata na vigor y cu tabatin 
un maneho sin corupcion y sin excepcion 
(2005/2009), e gastonan pa esnan cu un 
permiso conforme e Swiss-Model tabata 
CINCO (5) biaha MENOS cu “niet- 
vergunninghouders, pues esaki lo nifica un 
rebaho substancial di miyones SIN mishi 
cu e pakete vigente. 

Ta bin acerca, cu den e modelo aki, lo no 
tin reunificacion di famia tampoco cu ta 
aumenta e peso pa AZV. 

Di su banda Job-Centre lo tin un funcion 
prominente pa acorda SOLAMENTE 
peticion ora cu esaki ta realmente necesario. 
Asina aki ta salbaguardia cuponan pa nos 
yiunan di tera. 

Particularmente awor cu COVID-19, a 
percura pa hopi yiu di tera perde trabou, 
esaki lo nifica cu ningun permiso por 
wordo prolonga y mas cu logico ningun 
permiso nobo no por wordo duna. 

Traspaso cfi un porcenlahecfi seguro cfi 
autopaAZV! 

Segun ley, AZV ta un seguro di enfermedad 
y no pa “ongeval’Vaccidente sea di auto of 
di trabou. Pero tog AZV ta para garantia 
p’e gastonan, pa buena marcha di e cuido 
medico cu personanan envolvi den un 
accidente ta rekeri. Intencion ta cu e 
companianan di seguro despues lo regla e 
cuenta aki cu AZV. 

Pero pa hopi tempo nos ta comprende cu 
esaki no ta sosode, ya cu companianan di 
seguro ta probecha di e hecho cu ta tog 
AZV ta paga e gastonan aki. 

Den e relatonan anual por constata cu ta 
un caminda di cruz AZV ta pasa pa por 


cobra e companianan di seguro ora cu tin 
accidente cu “lichamelijke letsel”! 

E compania ta paga te un cierto suma y 
esaki despues di desconta tur otro gasto 
cu tin. Resultado ta cu por lo general no ta 
resta nada of casi nada pa AZV. 

P’e motibo aki UPP ta sugeri pa un 
porcentahe (%) di loke ta cobra pa seguro 
di auto, ser transferi inmediatamente pa 
AZV. 

Varios pais cu tin un tipo di seguro general 
manera AZV tin mesun problema y a 
soluciona esaki dor di stipula un percentahe 
cu ta paga na prima di seguro di auto, ta 
wordo transferi directamente p’e seguro 
medico general sin cu esaki ta nifica cu 
mester bin un aumento di e prima. 

Un evaluacion bruto ta mustra, asumiendo 
cu tin 100.000 auto total ta core na Aruba, 
y un prima averahe di 850 florin, pa cada 
seguro di auto, nos ta yega na 850 miyon 
florin. 

Si 30% di esaki cu mester bay AZV, nos 
ta yega na e suma di 25.5 miyon florin pa 
aña. 

Den e cuenta anual di AZV apenas 242 mil 
a cobra bek di e companianan di seguro y 
esaki despues di un lucha di hopi aña. 
Pasando e ley aki, ni AZV, ni e companianan 
di seguro mester kibra su cabez pa regla 
cuenta entre nan. Pues un “WIN-WIN 
SITUATION”! 

AZV mester lanta un fondo apart si pa por 
maneha e parti aki adecuadamente. Ta trata 
aki di un simpel calculo, pero cu bin un 
estudio riba esaki, ya cu e montante lo por 
ta mas halto tambe. 

E dos sugerencianan aki, ta solucion 
duradero y structural, unda cu cumpliendo 
cu Hulanda, nos no ta mishi cu e pakete cu 
nos pueblo tin awor y lo por frenta cualkier 
otro condicion cu Hulanda kier impone, 
p.e. bini cu cluster medico den e parti di 
Reino aki. 

E solucion cu nos ta presenta aki, ta un 
manera pa cumpli pa protehe AZV, nos 
klompi DIAMANTE! 

nformacion 


SmJACION RNANCIERO 

Ultimo tempo pa cu e pandemia di Covidl9 a traha duro 
pa asina ta cla para pa brinda cuido na turpashentdi 
Amba. Esaki sigurtabata un logro fantastico danki na e 
aporte di turhende. Sgurloke tambe a bira obvio ta con 
fragil e economia di Aruba ta unabesturismo cay por 
completo. Consequentemente e posicion financiero di 
Hospital, cualya prome cu e crisisdi Covidl9tabata basta 
malo y awo a bira pio. 

E ultimo añanan HOH a laga e gastonan subi mascu e 
entrada cu ta ricibi via AZV. Banda di e gastonan cu ya 
tabata hopi halto, Hospital a haya su mesta haci masgasto 
doordie construccion ye cyberattack. Puesmestera 
interveni mastrempan, cual lastimamente no a sosode. 

Awo nosta den un situacion unda e entrada di AZV ta 
menos, doordi e situacion economico di Amba. Esaki ta 
sosode net na un momento unda lo mesterdi extra placa 
pa elimina e retraso financiero di HOH. Boso lo por 
compronde cu e presion financiero aki ta trece cune hopi 
insiguridad. Nossa cu diariamente e pregunta ta bin dilanti 
tocante pago di salario y vakantiegeld. Lastimamente nos 
no porduna contesta riba e preguntanan aki ainda. Nosta 
depende di AZV y Gobiemo y di ki fomna nan mestery por 
haci uzo di e sosten financiero ricibi di Hulanda. Esaki ta algo 
cu nosdi directiva ta mantene nosmesbezig cune 24/7. 

Nosobjetivo y deseo ta pa porpaga salario y vakantiegeld, 
paso nosta di opinion cu no obstante e tempo dificil aki 
boso a sigui brinda un cuido medico stabiel. Pero si e 
neduccion cu lo bay wordo impone riba HOH bira asina pisa 
cu no tin otro manera, noslo mesterbaye mmbo aki 
lastimamente. 

Nosa cuminsa cu un proyecto, cu tin como meta pa baha 
gasto durante un periodo di 1 aña cu 10% cual ta rond di 
AWG. 18.000.000. Un suma bastante halto pero necesario 
pa asina HOHyega denfuturo na un situacion financiero 
saludabel y sostenibel. Nosta consciente cu esaki no ta bay 
ta facil y no lo bay sosode sin dolor. Pero lamentablemente 
e ta necesario si nosta desea di sigui brinda bon servicio 
medico specialisa, awo pero tambe den futuro. 

Nosta pidi boso comprension mirando cu ainda no porbisa 
kico lo bay sosode den e periodo venidero. Unabesnostin 
masinfomnacionyclaridad noslo comunica esakicu boso. 

Hunta di Dinectiva 


2 juni 2020 


PoBo 



Dr. Horacio E. Oduber 

HOSPITAL 

HNANCIÉLE 91UAHE 

De afgelopen periode hebben we metde uitbraakvan 
Covidl9 hand gewerktom klaarte staan voorde patiénten 
van Amba. Datisfantastisch geluktmetde inzetvan 
iedereen. Het isookde afgelopen periode duidelijk 
geworden hoe kwetsbaarde economie van Amba isalshet 
toerisme volledig wegvalt. Daarmee isookdirectduidelijk 
geworden datde financiéle positie van het Hospitaal, welke 
al vóorde Covidl9crisiserg slechtwas, nu nog slechteris 
geworden. 

De afgelopen jaren heeft het HOH de kosten handerlaten 
stijgen dan de inkomsten via het AZV. Bovenop de al steeds 
verderstijgende kosten van het Hospitaal, isdoorde bouw en 
de cyberattack nog extra kosten gemaakt. Daar had op 
ingegrepen moeten worden in een eerderstadium, wat 
helaasniet isgebeurd. Nu zijn we in een situatie beland, waar 
de inkomsten via het AZV, doorde economische situatie van 
hetland, minderworden. Ditnetop hetmomentwaarjuist 
extra geld nodig isom onze financiéle achterstanden weg te 
werken.J ullie begrijpen datdeze financiéle dmkleidttot veel 
onzekerheden. Wij weten dat dagelijksde vraag leeftof het 
HOH de salarissen en vakantiegeld kunnen uitbetalen. Helaas 
kunnen wij op deze vragen nog geen antwoord geven. Wij 
zijn afhankelijkvan de AZV en de overtieid op welke wijze zij 
de financiéle steun vanuit Nederiand moeten en mogen 
aanwenden. Dit isietswaarwij alsbestuur24/7 mee bezig 
zijn. 

Onze inzetisdatwijsalarissen en hetvakantiegeld zouden 
willen betalen, omdatwij van mening zijn datondanks 
moeilijke tijden jullie blijven zorgen vooreen stabiele 
gezondheidsaDrg. Maaralsde kortingen die onsopgelegd 
gaan worden zo groot worden datwij geen andere keuze 
hebben, moeten wij dit helaasgaan doen. 

We zijn gestart meteen project, metalsdoel om te 
bezuinigen overeen periode van één jaarmet 10%van het 
HOH omzet, welke rond ongeveerAWG. 18.000.000 
bedraagt. Een erg groot bedrag maarnoodzakelijkom in de 
toekomstte komen toteen gezonde financiéle huishouding 
van het HOH. Wij zijn zekervan bewustdatdit niet makkelijk 
zal zijn en zal nietzonderpijn gebeuren. Maarhet kan niet 
andersalswij goede medisch specialistische zorg willen 
blijven leveren, zowel nu alsin de toekomst. 

Wij vragen jullie begrip datwij nog nietkunnen aangeven 
watde komende periode gaatgebeuren. ZDdra ermeer 
duidelijkheid iszullen we dit met jullie communiceren. 


Raad van Bestuur 

Se creó la página el 8 de octubre de 2009 

Amigoe Express 


TUMANDO masha na serio e caso di COVID-19 
(Coronavirus) na Aruba y sigui cu recomenda- 
cionnan di Gobierno, gerencia di AWEMainta 
ta ofrece tur esnan cu kier sigui noticia, pa reg- 
istra pa recibi tur dia, sin mester di sali for di 
nan cas AWEMainta, GRATIS. Y asina ta keda 
altanto di loke ta pasa na Aruba y rond mundo. 

Ta pesey AWEMainta como e prome corant dig- 
ital tin e circulacion mas grandi. Bisando esaki, 
nifica cu tur esnan cu ta desea di pone nan ad- 
vertencia den AWEMainta, nan ta mas cu bon 
bini. Nos tin tarifanan masha economico, pa 
yudabo cu bo benta. 


Banda di e corant digital, tur hende por sigui e 
noticianan di AWEMainta riba nan website y 
tambe via nan facebook. 

Djies type www.awemainta.com 

Tur hende cu ta desea pa manda nan noticia 
y/of nan advertencia, por haci esaki mandando 
esaki na noticia@awemainta.com . 

Y asina lo yudabo keda den contacto cu tur per- 
sona cu abo ta desea. 

Laga AWEMainta t’e vehiculo di bo contac- 
tonan. 

Danki p’e confianza 
Gerencia di AWEMainta 

Habitante a avisa Polis di un mucha homber cu a cana yega su cas 



DIAMARS mainta den careda di 8:30, Polis a 
bay un adres cerca di veld di Tanki Leendert, 
unda un mucha homber a yega. 

Na yegada di Polis, nan por a constata cu e 
mucha homber tin Down Syndrome. Polis 
a puntre pa su adres, pero e lo tabata corda 
esaki. 

Agentenan a tene su man y nan a cana rond 
cu ne, p’asina kizas e por mira e cas unda e ta 
biba, pero esaki tabata sin resultado. 

Polis e ora a tuma tur dato di e habitante y a 



Servicic 




bay cu e mucha homber warda, unda cu lo 
wante eynan te ora e mayornan bati alarma. 


Ai^ra 

SP*-—- 

ut&ud '%<uue 0iematorut 

"No lagabosocurasonbiraintrankil; kere den Dios, 
keretambe den Mi (Jesus). Den kas di MiTata tin 
hopiluga-di-biba; si no tabataasina, lo Mi a bisaboso; 
pasobra Mi ta bai pa prepara un luga pa boso." 
Juan 14:1 y 2 


Cu tristeza den noscurason, 
perogradicido pa subida, 
A fayece: 



Brigida Croes 

MihorconosicomoDidi 
*7 october 1933 -130 mei 2020 
Na nomber di su: 

Rumanan: 

Rosa Croes-Croes&yiunan 
tRegina Otilia Croes 

Juliana "Chichi" Angela-Croes&yiu 

tThomas "Tomy" Croes 

Annie & Henry Maduro-Croes&yiunan 

Benito"Benny"& Balta Croes&yiu 

Antonio"Silvio"& Silvia Croes&yiunan 

Beta & Nino Gibbs-Croes 

Mario Croes 

Colin"Maria"& Frans Kelly-Croes 

Anselmo"Chemito"& Gloria Croes&yiunan 
Marcia & Pedro Flemming-Croes&yiunan 
Ada Croes&yiu 

Manerayiunan: Carolina & Carlos Wester-Jacobs 

Maneranietonan: Rodney Flemming, Cayronn& 
John-Carlos Wester 

Rumanan di grupo di oracionHesusteCaminda 
Sobrino y sobrinanan, ihanan, primo y primanan, 
amigonan y conocirnan 

Demas famiana Venezuela, Italia, Hulanda y Australia 

Ta invita pa e acto di entierro cu lo tumalugarDiarason 3 
juni 2020 di 9'or pa 11 'or di 

maintanamisalmaculada Concepcion na St. Cruzdespues 
lo sali pa santanaCatolicona St. Cruz 

Diasabra 6 di juni tin Santa Misa na Kapel di Alto Vista 



HUNTO cu pastoor Huancho de- 
botonan di Mama Maria ta sigi 
cu e bon custumber cu ta celebra 
Santo Misa tur prome diasabra 
di luna na Alto Vista pa 7 or di 
mainta. 

Prome cu misa nos ta resa un 
Santo Rosario, p’esnan cu ta 
malo of den necesidad di oracion. 





ora 






Cu dolor na nos curason, 
nos ta anuncia fayecimento di nos ser stima: 



Saul D. Hirschfeld 

*06-09-1960 - +02-06-2020 
Acto di entiero lo wordo anuncia despues 


Ai^ra 

s?* -—- 

"Bou di alanan di Dios mi ta sigur" 

Abo ku ta biba bou di amparo di Altisimo, ta hospedá 
den sombra di Dios Omnipotente, bisa Señor: 

"Mi refugio, mi forti, mi Dios, den kende mi ta 
pone mi konfiansa" 

Salmo 91:1-2 

Cu dolor na nos curason, 
nos ta anuncia fayecimento di nos ser stima: 



Beatrix Viviana Ras 

Mihor conoci como "Bea" 

*17-12-1963 -+31 -05-2020 


Acto di entiero lo wordo anuncia despues 





"Señor ta mi wardador, mi'n tin falta di nada 
den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa". 

Salmo: 23 


Cu dolor na nos curason, 
nos ta anuncia fayecimento di nos ser stima: 



Maria Figaroa- de Cuba 

* 09-feb-1936 - t30-mei-2020 


Yiunan: 

Pedro Figaroa 

Irma Figaroa y Rodney Marugg 

Ruben y Sonia Figaroa 

tRudolf Figaroa 

Lourdes Figaroa 

Roland Figaroa 

Elvinia y Edsel Jacobs 

Rumannan: 

tVictor de Cuba y Famia 
tFrancisco de Cuba y Famia 
Thomas de Cuba y Famia 
tLucia Maria de Cuba y famia 
Sobrino y sobrinanan 
Nieto y Nietanan: 

Shadey Figaroa y Famia 
Sergio Figaroa 

Mary-Phil Marugg y Shawn Thijsen y Famia 
Marvin Marugg y Bobbi Joy Geurts 
Christopher Ramirez y Clariéne Croes 
Edward Jacobs 

Stephanie Ramirez y Mario Gonsalves 

Edselaine Jacobs y Steve Escalona 

tRainer Figaroa 

Ashmira Figaroa y Famia 

Analy Figaroa y Jonathan Peña y Famia 

Kevin Figaroa 

Bisanietonan: 

Arman, Elise, Roman, Rowin, Jahdiel, Jasmine 
Tur bisiñanan, amigo(a)nan y conocirnan 
Personeel diThuiszorg Jaburibari. 

Demas famia: Figaroa, de Cuba, Wolff,Tromp, Marugg, 
Jacobs, Bahali, Ramirezy Kelly. 

Ta invita pa acto di entiero cual lo tuma lugar na Misa Sta 
Anna na Noord diarasnon 3 di juni 2020 di 2'or pa 4'or di 
atardi. Despues lo sali pa Santana Catolico na Noord. 
Condolencia lo tuma lugar na Aurora Fuberal home 
diamars 2 di juni 2020 di 7'or pa 9'or di anochi. 


Bin experencia e bunita aurora 
prome cu salida di solo. 

Prome cu 6.30 di mainta, ta cum- 
insa cu un Santo Rosario na honor 
di Mama Maria di Alto Vista. Ta 
resa pa necesidad di Iglesia Uni- 
versal pa Papa Francisco, Obispo 
Luis Secco y tur sacerdotenan y 
tur cu a carga responsabilidad pa 
nos pais Aruba. 

Pa paz den tur hogar, pa tur es- 
nan den necesidad corporal y 
spiritual, pa nos enfermonan na 
cas, den hospital y esnan den ex- 
terior. 

Cu poder di Dios nos ta sigi cu e 
bon custumber aki. Tur hende ta 
bon bini na e ora Sagrado aki cu 
ta comienso di un otro luna ben- 
diciona. 


Au^ra 

vpo-- <xy 

“r&ome & dfaefnatwut 

Gradicimento 





Luisann Maria Larez 

Miho conoci como"Seintje of Luii" 

Na nomber di su mayornan y ruman, nos kier a gradici y 
yama un danki special na tur e dokternan y verpleegster 
y broeder nan cu a traha, no 100 prociento sino 300 
prociento pa por a salba nos Luii Stima. Danki tambe pa 
tur e mensagenan riba whats up, facebook, yamadanan 
y na tur esnan cu tabata presente na cas. Danki pa tur 
esnan cu a bay Kapel di Alto Vista pone nan bela pa un 
milager por sosode of pa lusa su caminda, pa tur esnan 
cu a resa pe na cas of unda cu nan tabata. Danki na 
esnan tambe na Hulanda, Corsow, Bonaire, St Maarten, 
Venezuela, Colombia, E.P.I cu a resa hopy pa Luii y nos 
disculpa y danki na tur esnan cu nos por a lubida den e 
momentonan di tristesa y dificil aki. Un danki tambe na 
mr Hernandis cu su bunita gesto di manda blaas pa nos 
Luii stima. 

Ta invita pa 3 santo sacrificio di misa cu lo tuma lugar 
diamars 2 di juni, diaranson 3 di juni y diahuebs 4 di juni 
2020 na misa Inmaculada Concepcion na Sta Cruz pa 7 
pm 

Detencion pa violacion di ley di arma di candela 



“ ytjM&ieU “r&oftte & 


"Señorta mi wardador, mi'n tin falta di nada 
Den cunucu di yerba berde e ta ponemisosega. 
Eta hibaminaawatrankil, 

Pa mi bolbehañaforsa". 

Salmo: 23 


Cu inmenso tristeza peroconforme cu boluntad di Dios, 
nos ta anunciafayecimento di 
mi casa, nostata, welo, ruman, omo y amigo 



Mario de Mey 

*15-01 -1949 - 128-05-2020 


Na nomber di su: 

Casa: Imelda (Nelly) de Mey-Boekhout 

Yiunan: Mayra de Mey 

Cesar de Mey 

Nietonan: IwanyAcon 

Rumannan: Ricardo (Rufo) y Henita de Mey-Farro 

tJuanita (Chichi) y Hubert Kip-de Mey 

Toribio (Ivo) y Rina de Mey-Koolman 

llogia (Jojo) y Juan Croes-de Mey 

Fransisco (Frans) y Aceneida de Mey-Gomez 

tRonald (Ronnie) de Mey 

Casimiro (Mirto) y Alcira de Mey-de Cuba 

Enilda (Nilda) y Rosendo Koolman-de Mey 

Marciano (Marcio)y Acenelia de Mey-Gomez 

Swa y cuñanan: 

tArcangel (Jaño) y DoloresBoekhout-Richardson 
tRobertina (Shomi) y OdifridoDubero-Boekhout 
Beatrix (Bea) y Salomon Boekhoudt-Boekhout 
Cajus(Betico) y Luisa Boekhout-Tromp 
Zevera(Vera)y Andronico Loefstop-Boekhout 
Pablo(Rolando) y Anna Boekhout-Ruiz 
Osanna (Tinachi) y Gerard Simon-Boekhout 
Bernardo (Boy) Boekhout yThilma Henriquez 
Glenda Boekhout 


Manera yiu: Maria Eugenia Winkel 

Oswald Ras 
Paula Engelen 

Sobrina y sobrinonan, primo y primanan, amigo y amiganan, 
bon bisiñanannaBoneiro, Bon amigonanpiscador, Comunidad- 
Boneriano, ex coleganan di DiviDivi&Tamarijn Hotel, Divi 
Flamingo Beach Resort & Casino, ex hungado di La Fama, ex 
hungado di seleccionAntiano, un di e fundadornan y ex 
vice-president di Club Casibari Aruba (Boneiro), miembroactivo 
di ComisionDia di Betico (Boneiro). 


ConsideramanerafamianaBoneiro: 

Chana Diaz y famia, Ismael Soliano, JopiSoliano, Ernesto y Mirna 
Wijman, tLuis y Bea Boekhoudt, Olivia St. Jago, Juffrouw Chichi 
Provance, ChechiKoffie y famia, Elvira y JunnyThielman. 
Demasfamia: 

de Mey, Boekhout, Ras, Farro, Kip, Croes, Koolman, Gomez, de 
Cuba, Erasmus, Camacho, Henriquez, 
Yarzagaray,Thijzen,Boekhoudt, Richardson, Dubero,Tromp, 
Loefstop, Ruiz, Simon, Winkel, Engelen, Diaz, Soliano, Wijman, 
st.Jago, Provance, Koffie,Thielman, Hart, Capelo. 

Acto di entiero y despedida lo tumalugardiahuebs 4 di juni 
2020, di 9'or pa 11 'or di maintana Aurora Funeral Home y 
despuessaliendopa Santana CatoliconaSavaneta. 

Oportunidad pa condoleer ta diaranson 3 di juni 2020 di 7'or pa 
9'or di anochina Aurora Funeral Home. 


Si encaso cu den nos tristeza nos por a lubidaalgun persona of 
famia, nos ta pidinos mas sincerodisculpa. 

Nos ta pididespensa cu despues di entieronos no ta ricibibishita 
dicondolencianacas. 









"Señor ta mi wardador, mi'n tin falta di nada 
Den cunucu di yerba berde e ta ponemisosega. 
Eta hibaminaawatrankil, 

Pa mi bolbehañaforsa". 

Salmo: 23 


A fayeceCristianamenete: 



Sra. NarcizaBrete-Vrolijk 

Cariñosamentejama: Chicha of Chicha di Le 
*27-05-1923 -130-05-2020 

Na nomber di su 

Casa: tLeo Brete 

Juinnan: Joon Breteyfamia 

Franscisca (Sita) Thijsen-Brete y famia 
Victoriano (Vi) Brete y famia 
Maria Gisela (Sila) Ras-Bretey famia 
Lima Brete y juinan 
tLuis Esteban Brete 
Sonia Dirksz-Brete y famia 
Roy Bretey famia 

Gladys (gala) Maduro-Brete y famia 
Candy (Ella) Leest-Brete y famia 
Lucia Flanegin-Bretey famia 
MescoscuJui: SergeMaduro 

Nueranan: Editha Brete, RosimboThijsen, 

EdoniaBrete, Mai Ras, Pedro Dirksz, Esmeralda Brete, 
Coby Maduro, Bert Leest, LeoncioFlanegin. 

29 Nieto(a)nan, 38 Bisa nieto(a)nan, 4Tataranieto(a)nan. 
Rumanan: tMario (Mai) Vrolijk, 

tTimotheo (Techi) Vrolijk 
tGeneroso (Chinto) Vrolijk 
tGregoria (Goya) Donato 
tClemente (Mente) Vrolijk 
Juliana (Ana) Vrolijk 
tAnselmo (Chemmy) Vrolijk 
Bon bisiña: Hortencia Simon 

Tambe un dankinasu Dr. di Cas: Dr. Kenneth Croes 
Swa y Cuñanan, Comer y Compernan, Ihananstima, 
Grupo di Orashon The Voice of Jesus. 

Famia: Brete, Vrolijk, Koolman, Winterdaal,Thijsen, Ras, 
Kock, Farro, Dirksz, Maduro, Leest, Flanegin, Blanguicet, 
Trimon, Donato, Donata, Krozendijk, Dirksen, Damian, 
Wester, Loefstok, Lampe, Wernet, Erasmus, Boekhoudt, 
Petrochi. 

Ta invita pa asistinaacto di entiero cu lo tumalugardia- 
huebs 4 juni 2020 for di 2'or pa 4'or di atardina Aurora 
Funeral Home y despues lo Sali pa santanaPastoorKran- 
winkelnaParadera. 

Si den nos tristeza nos por a lubidaalgunfamia of 
conocir, nos ta pidinos mas sincere disculpa. 

Despues di entierolonoricibibishita di condolencianacas. 





Tel: 583-1400 Fax: 583-1444 



WILLEMSTAD - Dialuna 1 jiini 
2020 alrededor di 17.18’or, Central 
di Polis a ricibi notificacion cu den 
becindario di un snack den área di 
Berg Altena tin un hómber kende ta 
den posicion di un arma di candela. 
Un unidad di Polis cu a bay n’e si- 
tio no a topa cu e vehiculo den cua 
e hómber cu arma tabata. Mesora 
Polis a cuminsá cu un buskeda den 
e área y den Bergstraat a señalá e 
vehlculo stacioná. 

Polis a asercá un grupo di persona 
cu tabata pará n’e vehlculo pa tene 
un control. E unidad a nota cu un di 
e hómbernan aki a benta un arma 
di candela den un curá y a cuminsá 
core pa bay for di e sitio. 

A cuminsá cu un persiguicion na pia 
tras di sospechoso y a logra detené e 
hómber N.Q.C.M. nacé na Córsou 
di 20 aña di edad. 

Polis a confiscá un arma di cande- 
la cu un ratp promé e sospechoso a 
tira den e curá y tambe e vehlculo 
pa mas investigacion. A presentá e 
sospechoso dilanti di un Fiscal aux- 
iliar kende a ordená su encarcela- 
mento pendiente di mas investiga- 
cion. 

Mainta 


E unico corant GRATIS 


Abona awo 

Manda un e-mail na: 
Noticia@awemainta.com 
y sKirbi e palabranan: “Ami Kier Abona“ 



\ n 


LiKe nos riba facebooK 

Keda “up to date” ij liKe nos riba facebooK 
www.facebooK.com/awemainta 




Subi riba nos website 


www.awemainta.com 


AWEMainta completamente 

DIGITAL 

EXTRABONEIRU.COM 


Djamars 2 yiini 2020 


Bonaire.tv ta 
dal duru 


Marshe di Playa ta bék 













Marshe di Playa, konosi tambe komo Marshe di Otinie, ta bék riba Kaya Industria. Djasa- 
bra a kuminsá bende mata i otro produkto lokal. Mata i tera di mata a kabafo’i tem- 
pran. Efotonan ta duna un bista 






ketu bai number unu! 


KARA B0NERIAN0 



Yufrou Cynthia Sno ta di Suriname pero tin 20 
aña kaba na Boneiru komo dosente na Kolegio 
Papa Cornes pa 6 aña ijordi2006 a drentaskol 
avansá SGB. Dia 1 ougustus e ta kumpli 41 aña 
den enseñansa. 


Pronóstiko di tempu 

Ta leve te parsialmente nublá i djaluna tin chéns pa 
un áwaseru. E temperatura máksimo lo ta aproksi- 
madamente 32°C, e temperatura minimo mas 
o ménos 27°C. E bientu ost ta moderá te basta 
fuerte, 4-5 Bft. 

Altura di ola: aproksimadamente 1.5 m (4-5 pia) 

* Altura di ola válido pa laman grandi 
Durante e temporada di orkan, KNMI ta vigilá mi- 
nusiosamente e Oséano Atlántiko den koperashon 
ku e National Hurricane Center (NHC). E pronós- 
tiko mas resién ta disponibel via https://www.nhc. 
noaa.gov/gtwo. php?basin=atlc&fdays=5 

Bonaire.tv ta dal duru 


KRALENDIJK - E stashon 
di televishon Bonaire.tv, 
operá pa Bonaire Communi- 
cation Services N.y den ko- 
perashon estrecho ku Fun- 
dashon Históriko Kultural 
Boneriano (FuHiKuBo), ta 
dal duru. Statistiknan sum- 
inistrá pa Telbo, un dje 
plataformanan riba kua Bo- 
naire.tv ta ubiká, ta mustra 
ku pa dia un promedio di 
entre 300 pa 500 persona, 
tin bes te asta mas ku 500, 
ta bai kanal 70 di Telbo pa 


KRALENDIJK - “Tur 
tamarein mester di nan 
suku, pero mester tene kue- 
nta tambe ku mester tin lei 
pa un, lei pa tur”. Un siu- 
dadano identifiká na reda- 
kshon di Extra ta haña ku 
e forma kon gezaghebber ta 
implementá e lei di ‘distan- 
sia sosial’, en konekshon 
ku coronavfrus, no ta ko- 
rekto. E ta opiná tokante e 
echo ku Pachi’s Place por a 
habri atrobe, loke no ta un 
problema p’e. E problema 
real ta kon ta logra man- 
tené distansia sosial entre 
e hombernan ku ta bishitá 
Pachi’s Place i e damanan 
ku ta duna servisio di pla- 
ser. 

“Kisas mi ta pensa stra- 
ño, kisas mi ta robes. Kisas 
boso por asta pensa ku ta 
problema personal mi tin 
ku nan. Pero laga mi splika, 
ya abo por pensa ku mi. Nos 
gezaghebber a bini ta hiba 
un maneho rigoroso pa loke 
ta trata coronavfrus. Su 
maneho a evitá un kantidat 
mmimo di persona infektá 
aki na Bonaire. Danki Dios 
i ta algu di aploudf.” 

‘Social; distance' 

“Mi ta sali bisa ku mi 
no ta kontra di ‘social dis- 
tance’. Mi sa su motibu, 
su pakiko i dikon. Pero e 
forma ku gezaghebber a 
bini ta tres’é dilanti ta den 
forma di lei di tréktu. Si mi 
esposa bini for di Hulanda 


mira e programanan pre- 
dominantemente di histo- 
ria, kultura i naturalesa. 

Bonaire.tv a bai den aire 
kasi dos aña pasá. 

Bonaire.tv, un idea di 
Ryan Oduber i Bói Antoin, a 
kuminsá trankil, pa despu- 
es gradualmente oumentá 
na sintonia, te ku awor a 
yega kaba alrededor di 500 
hende ku ta mir’é tur dia 
riba Telbo so. I e sintonia ta 
sigui subi. 


Lei pa un, lei pa tur 


i opta pa keda 14 dia den 
karentena, mi tambe ta 
keda 14 dia népi. Mi tambe 
ku ta bibando den e kas 
huntu kuné mester keda 
den karenta un 14 dia. 
Ami kuné tur dos ta keda 
den kas. Sin por bai niun 
kaminda. I nos no por tin 
kontakto ku otro tampoko”, 
e siudadano ta komentá. 

E ta sigui splika ku e 
personanan ku bini djafó 
i ku sa ku den nan kas tin 
hopi hende ta biba, hende 
ku ta kore risiko por opta 
pa keda den hotél riba gas- 
tunan di gobiérnu. “Pues 
no tin brasa, no tin sunchi- 
mentu, nada! ‘Social Dis- 
tance’ tin prioridat. Kualke 
suidadano ku tin ku bai 
laborá mester mantené un 
‘social distance’ di lm50. 
Pues si mi tin un restorant 
mi no por sirbi mi klien- 
tenan na mesa. Pues no tin 
servisio.” 

Pachi 

E siudadano seguida- 
mente ta bai riba Pachi’s 
Place. “Kon e damanan ei- 
den ta traha?. Mi ta floho 
di kere ku e hómbernan ku 
ta bai Pachi ta para 1.50 
meter leu for dje muhé pa- 
pia kuné, tira riba dje. Mi ta 
floho di kere ku e hómber- 
nan den Pachi no ta mishi 
ku nan mannan na brasa 
dje damsnan den Pachi 
ora nan ta ‘flirt’ un ratu 
ku nan den nan orea. Si 


‘Prime-time’ 

E orario durante kua ta 
mira Bonaire.tv mas tantu 
ta entre 4or di atardi pa 
lOor di anochi. Interesante 
ta ku e ‘prime-time’, e ‘piek’ 
mas haltu, ta banda di 7or 
pa 9or di anochi, e orario 
ku plantanan di televishon 
na Boneiru, Kórsou i Aruba 
tin nan boletinnan di noti- 
sia. Bo ta férwagt ku den 
e orarionan ei e sintonia 
di Bonaire.tv, ku no ta pre- 
sentá notisia, ta baha. Pero 


esaki no ta sosodé, mi kier 
pa gezaghebber splika mi 
kon e hómber ku bai Pachi 
ta sasia su set seksual sin 
aserká e dama aki su kurpa 
den lm50 distansia. Splika 
mi kon séks ta bai den un 
distansia di 1.50 meter.” 

E siudadano ta puntra 
kon e ta bai un restorant 
pa kome no por haña ser- 
visio na drechi? I e hóm- 
ber den Pachi si? “E mesun 
gezaghebber aki si ta bai di 
akuerdo pa e dos pachis- 
tanan aki pléché otro mes 
ku nan kurpa. Anto ami 
no por sinta régt den un 
restorant kome? Si geza- 
ghebber, mi sa ku e hómber 
no tin mag di bai den kam- 
ber ku e muhé den pachi. 
Pero ora nan sali bai pafó 
di Pachi den outo sinta ya 
kaba nan no ta lm50 for 
di otro. Ku e esaki mi kier 
trese dilanti ku ora ta trese 
un lei dilanti, sóru p’e ta 
konta pa nos tur mesun 
kos. Pasobra nos tambe 
tin gana di kana man tené. 
Brasa i sunchi nos parehá 
manera semper nos a hasi, 
sin miedu ku polis ta yega 
kita nos for di otro.” 

E siudadano ta konklui: 
“E lei ku gezaghebber a bini 
kuné aki ta lei di tréktu sin 
mas. Pasombra ta tur tama- 
rein mester di nan suku. I 
no e hómbernan kampista 
di Pachi so.” 


al kontario, loke por ta un 
indikashon ku mas i mas 
hende ta skohe pa program- 
anan edukativo i trankil 
manera Herensia, Aki Bo- 
neiru’, dokumental i otro 
programanan lokal spesial 
ku Bonaire.tv ta pasa. 

Bonaire.tv, segun Extra 
por komprondé, ta traha 
sin ansha. Graduamente 
mas i mas hende ta haña 
kaminda pa e kanal aki. I 
e sifranan di sintonsia ta 
hopi si tene kuenta kuantu 
kanal boneriano i antiano 
tin. 

Mas televidente 

Mester realisá ku e si- 
franan aki ta solamente 
di Telbo su plataforma. Si- 
franan di Flamingo TV no ta 
disponibel. Probablemente 
nan lo tin mas abonado 
ku Telbo, ku posibilidat ku 
aya Bonaire.tv tin mas tele- 
vidente. No ta imposibel ku 
Bonaire.tv tin na total 1100 
pa 1300 televidente huntu 
riba ámbos kanal, loke ta 
hopi. 


Bonaire.tv ta hasiendo 
trámite pa bai riba siste- 
manan di kabel na tantu 
Kórsou komo Aruba. Ta de- 
pendé lógikamente si nan 
ta reseptivo pa transmiti e 
señalnan di Bonaire.tv. 

Mas atraktivo 

Bonaire.tv ta respaldá 
pa programanan ku FuHi- 
KuBo ta produsi. Den esaki 
Herensia ta okupá e lugá di 
mas prominente, ku su 20 
aña di eksistensia. E pro- 
gramanan nobo di Heren- 
sia, despues ku nan kaba 
estrená na NOS-TY TeleCu- 
racao, Tele-Aruba i Carib TV 
na St. Maarten, ta bai riba 
Bonaire.tv. 

Dokumentalnan grandi 
ku FuHiKuBo a yega di pro- 
dusi, tambe ta pasa kada 
sierto tempu na Bonaire.tv. 
I ta bini programanan nobo 
di por ehémpel Aki Bonei- 
ru’, ku ta pasa ekslusiva- 
mente na Bonaire.tv. 

Plannan di Bonaire.tv ta 
pa bini tambe ku mas pro- 
grama di aktualidat, pero 
no di notisia. 


YUNAN KU TA PORDONÁ 

Skritura: Lukas 6:6-37-45 
"...pordoná i boso lo wórdu pordoná" v.37 (BS) 
Nunka lo mi por pordoná mi mama, el a hasi mi hopi 
daño. El a biba pa daña mi bida, te na su ultimo ro- 
sea!", un persona marká pa e karakter i akshonnan di 
su mama a komentá mi ku hopi amargura. 

Apesar di tur loke a pasa, mi ta kere ku e yu aki lo su- 
fri ménos si e pordoná i purba komprondé e motibu di 
e komportashon di su mama. Renkor nunka lo aportá 
algu positivo na nos eksistensia. Si bo ta un persona 
heridá pa mal komportashon di bo mayornan, 
ta bon pa bo sa ku nada lo por drecha bo kalidat di 
bida mas tantu, ku si bo pordoná nan kompletamente 
i generosamente. Kasi nos tur ta ignorá e historia di 
nos mayornan. Nan mes lo no a sufri? Pensa esaki: 
tin hopi historia skondi di bo antepasadonan. 

Si bo konosé nan, podisé lo bo por a komprendé nan 
kondukta i reakshonnan. Podisé esei no ta posibel pa 
bo mas. P'esei ta mas sabi i salu pa pone un mantel di 
amor, pordon i gratitut riba esnan ku a duna bo bida, 
asta si nan a hasi bo doló. Ora mi pensa riba e historia 
di mi mes famia, dor ku mi no konosé e intimidatnan, 
mi no ta wóri ku pasado. Sin embargo, e futuro si ta 
yena mi ku miedu. Den e mundu konfundi i korupto 
akf , mayornan kristian tin e mishon di lanta yunan 
spiritualmente sano, kapas pa bendishoná 
otro, komo bon suidadano i pa nan tin un bida eksi- 
toso. Pa nan bienestar nos mester libra nos di e karga 
ku ta produsi renkor, pasobra sin ku nos ke, nos ta 
marka e bida di nos yunan i ta kontribui di e forma ei 
na nan infelisidat. Pordon semper ta kura. 

Alberto González, Cuba Balorá e efekto purifikadó i 
sanadó di pordon! 

Saká for di: Alimento Pa E Alma, 
un produkshon 

di Trans World Radio Bonaire. 


“Tur tamarein mester 
di nan suku” 

Momentu ta apropiá pa stimulá 

hortikultura 


KRALENDIJK - E tem- 
pu aktual dominá pa e 
situashon di COVID-19 ta 
brinda, apesar di tur kos, 
un bon momentu pa stim- 
ulá agrikultura, hortikul- 
tura i krio di bestia. Esaki 
diputado Elvis Tjin-Asjoe ta 
opiná. Tjin-Asjoe tin algun 
djasabra kaba ta bishitá 
kunukero i hendenan ku ta 
planta, tantu pa nan propio 
uso komo komersial. 

Djasabra ultimo e man- 
datario tabata riba pia 
atrobe. El a realisá un 
bishita na Marshe di Playa, 
konosi tambe komo Marshe 
di Onnie, na nomber di On- 
nie Emerenciana, kende a 
bin den pasado ku e idea pa 
pone e marshe aki, na unda 
hendenan ku ta planta of 
traha artesania por bende 
nan produktonan. 

Tjin-Asjoe a papia ku 
Onnie Emerenciana, tambe 
ku diferente persona ku 
ta bende kos na e marshe. 
Emerenciana a splika e 
mandatario ku ta despues 
di algun siman ku e marshe 
ta habri atrobe. E tabata 
será den kuadro di e medi- 
danan di COVID-IO. 

Segun Emerenciana, 
hopi hende a akudi for di 
djasabra mainta tempran 
pa kumpra diferente sorto 
di mata di fruta i bérdura 
pa nan planta. Tambe nan 
a kumpra tera di mata. 

Diputado Elvis Tjin-As- 
joe a ripiri su pensamentu 
ku mester bai mas i mas 
den direkshon di planta 
den ‘greenhouse’ i ku e ta 
bai atendé esaki ku Hulan- 
da pa yudansa. 


Ladronisia for 
di pikóp 

KRALENDIJK — Aa dren- 
ta keho di ladronisia for di 
un pikóp. E pikóp tabata 
stashoná na Kaya Francia. 
Esaki a sosodé entre djára- 
son 27 di mei pa 9 or di 
anochi i djaweps 28 di mei, 
pa mas o ménos 9.45 or di 
mainta, deskonosinan a 
bai ku e radio, algun piesa 
di boto di tambe sén késh. 
E kaso ta bou di investi- 
gashon. 

ANALISIS 


Kolaborashon spesial 


Aktitut miembro di Konseho Insular 

Den un editorial di djaweps 28 di mei ultimo den Extra 
redakshon di e korant aki a komentá ku tur miembro di Kon- 
seho insular mester realisá ku mester tin oposishon. Ta 
eksistensia di oposishon ta garantisá i ta prevalesé den e 
órgano mas haltu di gobernashon. 

Parse ku redakshon di Extra a trese esaki dilanti paso- 
bra Joselito Statia dje frakshon di MPB, a rabia debi na e 
aktitut di Clark Abraham di e frakshon di Demokrat. A asen- 
tuá tambe ku oposishon tin e tarea di analisá, evaluá i si ta 
nesesario kritiká i kuestioná loke kolegio ehekutivo ta hasi 
i/óf ta keda sin hasi. Esaki ta nan derecho i deber i mester 
siña biba kuné. No por ignorá óf neglishá oposishon. 

Loke lástima redakshon di Extra no a bai mas profundo 
ariba ta aktitut i komportashon di miembronan di Konseho 
Insular. Extra a keda sin menshoná ku siendo den oposis- 
hon no ta un karta blanku pa aktitut diktatorial i menasante. 
Siendo den oposishon no ta un karta blanku pa bo ta gaña i 
siendo den oposishon no ta un karta blanku pa bo por brua 
i tranka kos i siendo den oposishon no nifiká ku lei i regla no 
ta konta pabo tambe. 

Siendo den oposishon definitivamente ta pa por kompor- 
tá bo mes manera un kabayero i ehémpel pa otro i sin mas 
ta liber pa kritiká gobiérnu riba su maneho, pero semper ku 
réspét nesesario. Ta kompletamente for di sla pa trata na 
sera gezaghebber riba kos di sin pia sin kabes i pa yama 
diputadonan ladron i man sushi. 

No ta na interes general pa stroba aprobashon di e promé 
kambio di presupuesto, pasobra gobiérnu mester di sén pa 
paga gastunan relashoná ku kombatimentu di COVID-19. 
Koalishon no por a forma korem, pasobra dos di nan miem- 
bronan ta malu. Un chéns pa oposishon i ‘mister ónbeskóp’ 
keda sin yuda forma mayoria pa despues hunga tóf i stroba 
toma di desishon. 

Parse ku e proseso pa bonerianonan por regresá Boneiru 


ta na peliger ainda, pasobra no tin sufisiente sén presupues- 
tá pa paga e kompanianan di aviashon. Hotélnan por keda 
sin aseptá bonerianonan ku a regresá pa bai den karentena, 
pasobra gobiérnu ainda no a paga e gastunan enbolbi. 

E tipo di manera di hiba oposishon aki no ta na interes 
general sino pa krea káos riba nos isla pa laga mustra kon 
‘malu’ e gobiérnu ta. Ta parse ku esaki ta e liña di Clark 
Abraham pa hiba oposishon i e no tin interes general na 
bista. 

Un ehémpel klave ta kon Abraham a purba di bruha i 
tranka e reunion di djaweps ultimo. E ta reklamá ku diputa- 
donan no tin bachi bisti i diripiente a kuminsá kita kamisa 
den Konseho Insular pa mustra ku si ta asina diputadonan 
ta bisti, anto e tambe por bisti asina. 

Den nos tantu añanan di eksperensia nunka nos a wak 
un nivel abou asina di un reunion publiko. Aparentemente 
Clark Abraham no tin spil na kas, pasobra e mes a yega di 
atendé un reunion di presidio na djins bistf i slóf na su pia 
den sala di Konseho Insular. 

Artikulo 56 di e reglamentu di órdu i su aklarashon ta bon 
kla den esaki. Si un hende ta desente bistf óf nó, ta na huisio 
di e presidente. Es mas: e regla ta bisa ku e mesun eksi- 
gensianan ku ta konta pa miembronan di Konseho Insular 
tambe ta konta pa invitadonan entre otro e diputadonan. Si 
diputadonan mester bisti bachi anto tur miembro di Konseho 
Insular tambe mester bisti bachi, kuminsando ku Abraham 
ku a reklamá. Nos ta spera ku sr. Rijna kuminsá aktuá awor 
sf hopi mas fuerte kontra e káos den Konseho Insular ku dia 
pa dia ta bira mas pió. 

Awor nos ta komprondé dikon Joselito Statia, un hende 
ku kasi nunka sa rabia, tóg a rabia. E no a rabia riba Abra- 
ham, sino riba e manera kon kontinuamente sr. Abraham 
kier krea káos na Boneiru i un esfera hostil den nos komu- 
nidat sin tin e interes general na promé lugá. Ban spera ku 
kos lo kambia na interes general di Boneiru. 

Frater Desiderius den su 
imprenta. 


Mas kongregason 

Loke por a ripará den e tempu ku 
tabatin unikamente skol di sur na Bo- 
neiru pa muchanan sali for di un kas 
katóliko, ta e echo ku e mucha hóm- 
bernan no tabata sinti nan mes kómo- 
do na skol di sur, na unda nan mester 
a haña lés sintá den klas huntu ku mu- 
cha muhé. 

Despues di e promé aña na skol 
di sur e mucha hómbernan aki tabata 
kita pa bai skol publiko. Den práktika 
tabata parse komo sifuera e skol pub- 
liko aki - ku un hende nómber komo 
maestro - tabata e skol pa mucha 
hómber na Boneiru i e skol di sur pa 
mucha muhé, miéntras ku na e skol 
partikular spesial ku a eksisti algun 
aña, e situashon entre mucha muhé i 
mucha hómber tabata balansá. 

Na 1880, por ehémpel, 412 mucha 
tabata haña enseñansa na Boneiru. 
E repartishon tabata lo siguiente: 
Landsschool - 119 mucha hómber i 
24 mucha muhé; skolnan di sur - 39 
mucha hómber i 200 mucha muhé; 
skol partikular - 19 mucha hómber i 
10 mucha muhé. 

Den kurso di añanan, mas i mas 
mucha hómber a kuminsá kita for di 
skolnan di sur, prinsipalmente esun 
na Playa. Pa e muchanan aki e skol 
di sur no tabata nifiká mas ku un tipo 
di bewarskol. Ademas, e bishita di mu- 
cha hómber na skol tabata laga hopi 
di deseá. 

Pastor ta aktua 

Pastor di Playa no tabatin masha 
problema ku e echo ku e mucha hóm- 
bernan sali for di famianan katóliko 
tabata bishitá skol publiko. E tabata 
argumentá por ehémpel ku e skol di 
sur tóg no tabatin sufisiente lugá pa 
akomodá tur e mucha muhé i hómber- 
nan pareu Un echo tambe ku a pone 
ku e pastor no tabata preokupá mashá 
pa e éksodo di mucha hómber for di 
skol di sur ta e echo ku e kabes di skol 
publiko tabata katóliko i komo katóliko 
e lo a sa di duna tóg un bon ehémpel 
na su alumnonan. Ademas e kabes di 
skol tabata sóru pa e alumnonan haña 
lés di katisashi ku pastor tabata duna 
durante sierto oranan di mainta den 
misa. 

A bini kambio sinembargo den 


e situashon aki na momentu ku a 
trasladá kabes di skol en kestion a ser 
trasladá pa Kórsou dia promé di ók- 
tober 1910. Na su lugá a nombra un 
direktor nobo pa e skol ei den persona 
di un tal Henriquez ku si no tabata 
katóliko. Aparte di tabata protestant, 
pa kolmo, e hómber aki tabata mazón 
tambe, loke pastor di Playa tabatin 
hopi problema kuné. 

Monseñor Vuylsteke 

Durante e promé bishita di Mon- 
señor M.G. Vuylsteke na Boneiru i 
na kua okashon Frater Radulphus a 
kompañ’é, e lider religioso a bin ripará 
ku mester a hasi algu pa e muchanan 
hómber katóliko na Boneiru. E no kier 
a laga nan keda na skol publiko. 

Di otro banda surnan no por a 
aseptá e mucha hómbernan aki, komo 
ku nan no tabatin sufisiente lugá na 
nan skol. A diskutf e plannan pa eks- 
pandé e skol di sur, pero surnan a 
oponé fuertemente kontra esaki. 

Nan no tabata sinti ku nan por a at- 
endé ku e mucha hómbernan aki, ku 
sigurtabatin mesterdi un trato ku man 
mas duru ku e loke e mucha muhénan 
tabata haña. 

Ademas e surnan a argumentá ku 
pa ekspandé e skol lo mester a atraé 
algun maestro 

diplomá, loke no tabatin disponibel. 
E uniko solushon ku e surnan tabata 
mira pa e mucha hómbernan katóliko 
di Boneiru tabata pa konstruf un skol 
separá pa mucha hómber, bou di di- 
rekshon di fraternan. 

Monseñor Vuylsteke tambe a haña 
esaki e mihó solushon, pero e no por a 
yega na un desishon final den e asun- 
tu aki. Añanan 1911 i 1912 a pasa sin 
ku a yega mas leu ku solamente plan. 

Influensia 

Mientrastantu a tuma lugá un akon- 
tesimentu ku tabatin influensia grandi 
riba e desaroyo aki. Pader Fransiscus 
Hendriks O.P. a keda nombrá komo 
pastor di Playa dia 15 di yanuari 1913. 
E tabata mas hóben i ku hopi mas áni- 
mo ku e pastor bieu di Playa, ku taba- 
ta Pastor Gregorius Willems. E tabatin 
gana di traha i tambe determinashon. 
Nada tabata di mas pa e pastor aki. 

Pader Hendriks a kuminsá mete ku 
enseñansa. Su opinion tabata ku no 
por a tolerá ku riba 100 mucha katóliko 
tabata bishitá skol publiko na Boneiru. 
Ela laga informá mayor di e muchanan 
aki ku nan mester kita nan yu hómber- 
nan for di skol publiko i pone nan na 
skol di sur, ku si tabatin un karakter 
katóliko. 

Kasi tur mayor a obedesé e órdu 
aki di Pader Hendriks, loke no tabata 
algu straño pa e tempu ei, konside- 
rando e poder ku pastornan tabata 
poseé. 

E situashon sinembargo ku e ak- 
shon aki di Pastor Hendriks a krea a 


bira insoportabel pa surnan. Mas ku 
nunka promé e surnan aki a kuminsá 
urgi pa fraternan establesé na Boneiru 
i duna enseñansa na mucha hómber- 
nan di e isla aki. 

Solushon 

E solushon a yega mas lihé ku e 
surnan mes a pensa. Riba dia 16 di 
februari 1913 e superior general di 
Fraternan di Tilburg a biaha pa Bo- 
neiru pa efektuá un bishita kanóniko. 
A probechá di e oportunidat aki pa dis- 
kuti e difikultat den enseñansa riba e 
isla. 

Na kuminsamentu di mart 1913 
e asina yamá “superior generalis” di 
fraternan, Pader Verhoeven, huntu ku 
Frater Radulphus, e tempu ei direktor 
di St. Thomascollege na Kórsou, a re- 
alisá un bishita na Boneiru, ku e fin pa 
opservá e situashon problemátiko den 
enseñansa riba e isla. 

Den kurso di e aña 1913 ei mes 
kaba desishon a kai ku por a kuminsá 
ku un skol di frater na Boneiru i un 
tambe na Aruba, na unda tambe taba- 
tin e mesun tipo di problema. 

Awor a yega e momentu ku mester 
a kuminsá traha e skol di frater na Bo- 
neiru. Tabata un aña sumamente druk 
pa Frater Radulphus, konsiderando ku 
t’e mester a atendé ku e responsabili- 
dat aki. A pone e plannan di konstruk- 
shon riba papel i ta na Tilburg, e kuar- 
tel prinsipal di Fraternan di Tilburg, 
esakinan a keda aprobá. 

Despues di poko tempu material- 
nan pa konstruf e promé skol di frater 
na Boneiru a kuminsá yega. A ku- 
minsá reklutá karpinté i mésla. Pader 
Hendriks a keda enkargá ku supervis- 
hon diario di e trabounan pa konstrui 
e skol aki. 

Riba e di dos dia di Pasku di Resu- 
rekshon di aña 1914 a pone e promé 
piedra pa konstrukshon di e skol. E 
honor aki no por a toka un mihó hende 
ku Pader Hendriks. Relashoná ku e 
echo aki tin un piedra ku inskripshon 


dediká na e pastor den muraya di e 
skol. Pader Fransiscus Hendriks O.P., 
ku a hunga un papel asina grandi i de- 
terminante den konstrukshon di e pro- 
mé skol di frater na Boneiru, a keda na 
parokia San Bernardo di 1 di mei 1913 
pa 28 di séptémber 1919. Despues di 
dje a bini Pastor Bertrandus Krugers. 

Na luna di desémber 1914 e 
trabounan di konstrukshon di e skol 
tabata kla. Tambe a keda kla e kas 
den ku e fraternan lo a bai biba.. Frat- 
er Maxentius Bayens, direktor di e 
konbento nobo aki, a yega Boneiru dia 
17 di desémber 1914. E fecha aki ta 
marká den historia komo lantamentu 
ofisial di e kas di San Dominico. Domi- 
nico de Guzman (1170-1221) tabata 
un Castellano ku a funda e Órden di 
Dominicanonan (Ordo Fratrum Praed- 
icatorum). 

Dia 29 di desémber 1914 Frater 
Majella Kramps i Frater Conradus 
de Jong a uni nan mes ku na direk- 
tor. Bendishonamentu di e kas i skol a 
tuma lugá dia 10 di yanuari 1915. 

Bonerianonan riba e dia ei a 
demonstrá klaramente ku nan tabata 
kontentu ku binimentu di fraternan. E 
dia ei tabata liber. A tene un misa di 
tres pader, ku pa e tempu ei no tabata 
algu ku sa sosodé masha hopi, kon- 
siderando entre otro ku ta dos pastor 
tabatin riba e isla. E parokia di Coro- 
moto di Antriol no tabata eksistf ainda. 

Fraternan a operá tambe hopi mas 
despues, den segundo mitar di siglo 
10, un skol básiko na Rincon komo 
Stanislausschool. 

Hopi trabou 

Fraternan di Tilburg, banda di para 
dilanti klas, a hasi hopi otro trabou 
na Boneiru. Entre otro den deporte, 
den scouting (Jongewacht), doku- 
mentashon di naturalesa i asta den 
kuido di hende grandi. Frater Bene- 
dicto a hunga un papel importante 
den realisashon di Kas di Sosiegu na 
Boneiru. 

Mas aleu nan a regla ku muchanan 
di Boneiru por a bai siña un fishi na e 
instituto Skérpéné i tambe bai e inter- 
nat di Brakkeput. 

Frater Desiderius a sóru pa Bonei- 
ru a haña su promé imprenta di ‘off- 
set’, ku te awe ta eksistf komo REGO. 
E nómber original di e imprenta ta- 
bata DECO, na nómber di Desiderius 
Coopmans. 

Fin di siman pasá pa mi 
tabata hopi produktivo. E 
logro di mas importante ta- 
bata ku despues di basta aña 
m’a logra yega bék na un pos 
hundu, kobá na man, den un 
área ku m’a lanta komo mucha 
konosé komo ‘Kunuku di Nene 
Shórs’. Nene Shórs ta nómber 
di kariño pa Cornelis (Nene) 
George di Antriol. Huntu ku 
Grupo Chantiwawa mi a krusa 
den un mondi hopi será pa 
yega e pos aki, na unda tabatin 
un hófi ántes. Anke e kunuku 
aki tabata bandoná kaba tem- 
pu ku nos a kuminsá bishitá 
den e segundo mitar di déka- 
da sesenta pa rondia yuana. 
Un kaminata diffsil, pero nos 
a logra. Djasabra awor den e 
páginanan di ‘Chantiwawa riba 
róndu’ lo mi amplia riba e ka- 
minata aki, ilustrá pa hopi foto. 


Un otro logro tabata ku 
despues di kasi 3 aña m’a 
bolbe baha na laman pa landa. 
Mi mester atmiti ku ta un bérg- 
wensa ku mi no a disfrutá di e 
laman kristalino ku ta rondoná 
nos isla. E ultimo biaha ku 
m’a baha na laman tabata na 
un playa riba e isla St. Barths 
durante fakansi huntu ku mi 
yunan Sebel i Danielson. Un 
bérgwensa grandi ku mi no a 
apresiá e regalu aki di Dios. 


M’a baha na laman na 
Plenchi Machi Ines mi suegra. 
Suegra i suegro ta keda pa 
semper. Promé ku tres aña 
pasá mi tabata baha kasi tur 
atardi na e sitio aki pa landa. 
Despues di e kaminata pisá di 
djadumingu ei mi a sinti nese- 
sidat grandi pa baha na laman. 
Hopi dushi mes. M’a landa ma- 
soménos mitar kilometer. Sali 
for di Plenchi Machi Ines bai 
te na e waf di Zeeverkenner i 
regresá. Normalmente mi sa 
bai te e waf di piskadó. Kisas 
e siman aki lo mi bai te ayanan 
tambe, ku ta kasi 1 kilometer, 
visevérsa. 


*** 


Mi a siña landa na e sitio 
kaminda e waf di piskadó ta 
situá, pabou di kas di Osca 
Craane. Komo mucha nos ta- 
bata mórs den e awa ei. Tur ora 
mi tabata mira un boto yamá 
Elvia ankrá den awa hundu. Un 
dia m’a tuma kurashi i landa 
manera kachó bai e boto aki 
di Weik Christiaam. Den servi- 
sio militar m’a siña téknikanan 
di landamentu i a optené mi 
diplomanan. 


*** 



No modelá so, sino 
yuda tambe! 


Por ripará ultimo simannan aki ku diputado Elvis 
Tjin-Asjoe ta riba un ‘gira’ pa bishitá hendenan ku ta 
planta, tantu pa konsumo propio komo komersial na 
eskala chikitu te grandi. Niun hende por ta kontra es- 
aki, esta ku un diputado ta laga mira su kara i ta mus- 
tra interes. Pero e mandatario aki mester realisá s\ ku 
mester hasi algu tambe, yuda kunukeronan ku mester 
di asistensia. 

Nos ta kere ku un mandatario mester kana den 
pueblo i mustra su kara. E hende ta sinti nesesidat pa 
mira i papia ku su mandatarionan. Coronavfrus a trese 
hopi diskushon tokante produkshon di nos propio ali- 
mento i Elvis Tjin-Asjoe a disidf di kuminsá bishitá hor- 
tikultor, agrikultor i kriadónan di bestia. 

E interes pa planta ta enorme awor aki. Mester pro- 
bechá di e momentu aki pa wak ki ról gobiérnu por 


hunga den esaki. Hopi biaha no ta plaka te kos, sino 
fasilidat i asistensia tékniko. 

Tin por ehémpel un persepshon robes, na nos opin- 
ion, di e ról di LVV. LVV mester ta un stashon di in- 
formashon i asistensia na kunukeronan. Por ehémpel 
sóru pa tin simia, mata di berdura i fruta pa planta. 

Den pasado LVV a desplegá e ról aki hopi bon. Ta- 
batin ‘greenhouse’ na skolnan bou di guia di LVV. Taba- 
ta parti e revista Agrinoticia di LVV-Kórsou parti esaki 
grátis. Awendia tin media sosial ku por hasi esaki. Siña 
hendenan kon planta diferente bérdura, kon atendé ku 
awa i malesanan ku por afektá un kultivo di bérdura. 

Konkluyendo, ta di spera ku diputado Tjin-Asjoe lo 
siña for di bishita na hendenan ku ta planta, pero mas 
importante, ku e lo hasi algu tambe! No modelá so, 
sino aktua tambe! 


Dosentenan a sigui kurso di papia den publiko 



KRALENDIJK - Djasabra 
30 di mei ultimo tabatin 
klousura di e kurso di ‘pub- 
lic speaking’ bou di guia di 


Jefferson Rosalia. Pa final- 
isá e kurso 3 dosente di ‘Pi- 
enter in taal’ a presentá un 
diskurso den presensia di 


Selibon limpiando asbést 


tr 


E siman aki trahadónan di Selibon a bai limpia sitio 
na unda hende a depositá sushi di asbést den Jorma 
klandestino. Asbést ta un material peligroso pa salu 
di hende. Pa e motibu aki tambe e personal di Selibon 
mester a bisti trahenan spesial. E fotonan ta duna un 
bista di e aktividat di limpiesa banda di Lagun. 


koleganan i famfa durante 
di un enkuentro ameno na 
Rincon. 

Durante di e enkuentro 
aki a entregá tambe e serti- 
fikado korespondiente. E 
dosentenan a sigui e kurso 
di ‘public speaking’ duran- 
te di e periodo trankil di Co- 
vid-19. 

Jefferson Rosalia, coach 
di talentenschool, a hasi 
uso di e temporada trankil 
aki pa duna e kurso di ‘pub- 
lic speaking’ na su kolega- 


nan. 

Den e kurso rápido di en 
total 11 seshon e kursis- 
tanan a risibf i desaroyá tur 
abilidat nesesario pa skirbi 
i presentáundiskurso na 
nivel. Abilidatnanku ta efi- 
kas i util pa e tarea ku nan 
ta desplegá dilanti di klas. 

Pues e dosentenan a 
usa e temporada di aprel i 
mei optimal i ta prepará pa 
e ultimo simannan di ‘Pien- 
ter in taal’ pa e gruponan 7 
i 8 di skol básiko. 



Riba e foto por apresiá e kusistanan Wianda Stef- 
fens, Giovanna Winklaar i Darléne Janga, flankeá 
pa e lidernan di e kurso Jefferson Rosalia i Siagnée 
Evertsz-Rosalia di Eagle Eye Media. 

Kompetensia Machi Media Sosial 
tabata tremendo 


KRALENDIJK -- E kom- 
petensia di Machi Media 
Sosial 2020 na Kas di Kui- 
do tabata tremendo. Doni- 
sia Keller a bira ganadó di e 
kompetensia. Via facebook 
por a vota pa e partisipan- 
tenan. 


Mester a premia dos di e 
grandinan mas den e kom- 
petensia. Esaki pa motibu 
di tres dje kandidatonan. 
Anna Silberie tabata djis 
pegá ku Dionisia Keller ta- 
bata Elvio Tjin-Asjoe, djis 
pegá tras di Anna Silberie. 


Esaki tabata premio adis- 
honal, pasobra e dos perso- 
nanan aki tambe a konkis- 
tá hopi ‘like’ (voto)’. 

E fotonan aki ta duna 
un bista kon e atardi final 
di e elekshon di Machi Me- 
dia Sosial a bai. 







Awe ta di fiesta 

G-Dion OJferman 

HUé 


G-Dion a hasi 7 aña i ta haña 
felisitashon di parti su mama 
Liesje i Tata Gino i su ruman 
nan Amalie i D'Charl. Opachi 
Poeyo, Omachi Cris i Oma Cris 
ta manda hopi bendishon pa 
G-Dion. Tambe di parti su Tio, 
Tante nan i tur primu i prima 
nan. Dina Marjolein tambe 
ta uni pa felisita G-Dion. Nos 
tur ta uni huntu awe pa kanta 
Happy Birthday pa G-Dion. I 
ku e por disfruta inmensam- 
ente awe ku su Fornite Birth- 
day Party... 

Karel Doorman relevá pa Zeeland 



Den fin di siman e barku di Marina Real Zeeland a remplasá Karel Doorman. Ko- 
mandante i tripulantenan di Doorman a keda sumamente enkantá ku Boneiru. 
Efotonan ta mustra Karel Doorman bayendo i Zeeland, ku ta hopi mas chikitu, 
mará na WafNello Craane. 


Tourism Corporation Bonaire 

(TCB) is het centrale punt voor toerisme op Bonaire. 

Wij zijn een jong en dynamisch team die dagelijks werkt om "Nos dushi Boneiru" als de 
ultieme vakantiebestemming te promoten. Op dit moment is er ruimte voor uitbreiding in 
ons team en daarom zijn we op zoek naar jou (m/v) om ons team te komen versterken als: 

Financieel administratief medewerker 
0.5 FTE 

In het kort: 

• Je zorgt voor de grootboekadministratie, debiteurenadministratie en 
crediteurenadministratie; 

• Je zorgt voor een juiste, tijdige en volledige vastlegging van financiéle gegevens; 

• Je bereidt administratieve rapportages voor en geeft ondersteuning tijdens de audit; 

• Je ondersteunt de personeelsadministratie; 

• Je bent kasbeheerder. 

Wat bieden wij? 

• Een marktconforme salaris en arbeidsvoorwaarden; 

• Ontwikkeling van je kwaliteiten en vakkennis; 

• Deelname pensioenregeling; 

• Een jong en dynamische werkomgeving. 


E siman aki na NOS-TV dos programa nobo 


Nora i Mosa ta papia 
di nan bida 


KRALENDIJK - Lorensia 
'Nora' Reinita i Thomasa 
'Mosa' Martina ta dos 
figura sentral e siman aki 
den e programanan Heren- 
sia ku ta bini riba pantaya 
di NOS-TV kanal 24 di Fla- 
mingo TV. Nan ta programá 
pa djaweps, miéntras ku 
awe djamars invitado pa 
di dos biaha ta Eddy Chris- 
tiaan. 

Eddy Christiaan a nase 
na Boneiru. El a lanta den 
e bario Antriol, pero komo 
mucha chiki el a biba serka 
e legendario Emma Pourier 
(Yufrou Emma) na Rincon. 

Eddy ta un kara konosi 
kaba den Herensia. Mas 
biaha el a aparesé den e 
programa aki, atendiendo 
tópikonan spesifiko. Pero 
na kuminsamentu di e 
aña aki Eddy a papia ku e 
produktornan di Herensia 
riba e idea pa graba un seri 
di programa kuné. Durante 
algun siman sigui a hasi 
e grabashonnan aki na su 
kas, nét den un periodo 
difisil ku morto di su espo- 
sa Ilse tras di lomba. 

“Nos a logra graba 10 
programa ku Eddy. Kada 
un ta kontené informashon 
balioso ku, si no a hasi e 


grabashonnan aki, lo a bai 
pérdf. Anto esei Eddy Chris- 
tiaan kier a evitá. I esaki 
ta meta tambe di Herensia. 
Reskatá, graba i dokumen- 
tá”, Bói Antoin, presentadó 
di Herensia, a bisa. 

Manera ta konosf, e eki- 
po di Herensia ta graba na 
Korsou tambe. Aña pasá a 
hasi grabashon na Pro Bis- 
ta, instituto pa hende siegu 
na Korsou. Lorensia 'Nora' 
Reinita i Thomasa 'Mosa' 
Martina ta dos di e perso- 
nanan entrevistá. Djaweps 
e programa aki ku nan dos, 
separá, ta pasa. 

Tantu e programa di 
awe djamars komo esun di 
djaweps ta kuminsá pa mi- 
tar di dies di anochi. 




Wat verwachten we van je? 

• Een afgeronde administratieve, financiéle of economische mbo-A of hbo opleiding; 

• Minimaal 2 jaar ervaring als (financieel) administratief medewerker; 

• Bij voorkeur ervaring met boekhoudprogramma Exact; 

• Ervaring met complexe grootboekstromingen en cashflow management; 

• Inzicht in de ontwikkelingen binnen de toerisme branche; 

• Schriftelijk en mondelinge vaardigheden in het Nederlands, Engels, Spaans en 
Papiaments. 


Soort dienstverband: Parttime, 20 uur per week 

Vereiste opleiding: Middelbaar administratief beroepsonderwijs of hoger 


Zie jij het zitten om in een jong en dynamisch bedrijf in de toerismebranche 
te komen werken? Stuur dan jouw CV en sollicitatiebrief vóór 6 juli 2020 
naar mevrouw Marjolein Oleana iiarjoleinoleana@tourismbonaire.com 

Kijkvoor meer informatie overTourism Corporation Bonaire op: 



GRADISI MENTU I INVITASHON 

Yunan, rumannan, nietu i demas famia di e defuntu 

Signa Agnes Sint Jacobo 

kier a gradisi tur esnan ku a mus- 
tra atenshon na ora di malu, mor- 
to i entiero di nos defuntu stimá. 

Danki na tur ku a manda krans, 
flor, mensahe via faceboo, what- 
sapp, sms i yamada telefóniko. 

Boso atenshon i presensia tabata un gran konsuelo 
pa nos. 

Nos kier a hasi un invitashon na 2 santu sakrifi- 
sio di misa pa deskanso di su alma ku ta tuma 
lugá djarason 3 yiini i djabierne 5 yiini pa 7'or 
anochi na misa San Luis Bertran Rincon. 

Aseptá esaki komo un invitashon personal. 

©uáfjt tempu bteu 



Un grupo di enfermera di den promé mitar di dékada setenta. StichtingZieken- 
verpleging en Bejaardenzorg Bonaire tabata manehá Kas di Sosiegu i Hóspital 
San Fransisco. (Kolekshon difoto Herbert Cesilia - FuHiKuBo) 


Programanan di Bonaire.tv 

Telbo kanal 70 

Flamingo TV kanal 23 

Djamars 2 Yiini 

12:00 Herensia: 19:00 Herensia: 

Marcel Gumbs Joseph Peter 'Piet' Maal 

13:00 Pelikula Antiano: 

Duel 1 n De Diepte 2 

20:00 Programa: 

Prayer & 1 ntersession 

15:00 Herensia: 

Carine Henriquez 

20:30 Programa: 

Apel di Oro 

16:00 Herensia: 

Jan Beaujon 

21:00 Programa Spesial: 

Padu Eterno 

17:00 Festival Di: 

Mariachi 1998 

23:30 Puerto Latino: 

Luis Zárraga 

4|Bonaii 

Historia [ Kultura [ 

Tur mérdia 12’or ta kuminsá un pro- 
gramashon nobo di 4 ora. 

E programashon aki ta ripiti pa 24:00. 

Naturalesa 


IMONCHI & TONCHI 

- - - -A 

Awendia tur hende ta 
papia di 'normal nobo'. 

V J 

( —"— -\ 

Awél si. Mi ta spera ku men- 

talidat tambe lo bira nobo i 
positivo. 

^ J 

\U M| \ 

( aa) 



Hendenan di 
Boneiru 


CANDIDO 

Candido Martijn ta- 
bata un hómber hopi 
chistoso, bibá den 
Rincon Pariba. E 
persona aki e ultimo 
añanan di su bida 
tabata siegu, pero 
esaki no a kit’é di 
keda papia su kosnan 
prét. Su forma di 
papia so kaba tabata 
pone bo hari, manera 
por skucha den un 
entrevista kuné ku a yega di pasa na vários okashon 
den e programa di radio Beku na Bos di Boneiru. 
Candido Lucas Martijn a nase na Boneiru riba dia 3 
di óktober 1914 i e tabata kasá ku Ambrosia Farita 
(Fara). Fara tabata un hcnde ku hopi konosementu i 
amor pa kultura i el a sóru pa traspasá tambe hopi di 
e konosementu aki pa e hendenan ku tabata interesá 
pa skucha. 

E ofishi ku Candido Martijn a hasi dcn añanan 
sesenta tabata di ‘stoker’ i ‘arbeider’. E1 a traha na 
entre otro e kompanianan N.V. Bohama i ANLO N. V., 
pues den sektor di konstrukshon. Pa ANLO el a 
traha komo peon i pa Bohama komo obrero. 

Un sierto momentu Candido abira kompletamente 
siegu, loke sin duda tabata algu duru, pero el a bin 
aseptá e situashon i a hiba un bida alegre te na 
ultimo. Tabata den tempu ku e tabata siegu ku el a 
konta den un entrevista ku ketu bai ta wardá den 
archivo di FuHiKuBo tokante entre otro fiesta di 
maskarada, tempu ku Shon Ni Vavani tabata bisti na 
diabel. 

Su morto a sóru di trese hende di bario mas serka otro 



Despedida emoshonante di Noki 



KRALENDIJK - Hopi 
ta esnan ku djadumingu 
a duna ultimo tributo na 
Enoc 'Noki' Melaan, kende 
a fayesé siman pasá. Taba- 
ta un despedida emoshon- 
ante. E sirbishi religioso ta- 
bata na misa di Coromoto. 

Manera ta konosf, Enoc 
a bai yag yuana huntu ku 
su tio i di un óf otro manera 
nan a pérdé otro. A bin en- 
kontrá 'Noki' siguientedia 
drumi den un situashon 
ku tabata di atenshon. A 
transport’é pa Kórsou komo 
ku dókternan a haña mihó e 
bai e isla ei pa risibi trata- 


mentu mas spesialisá. Enoc 
a bin fayesé lagando hopi 
pregunta sin kontesta. 

Morto di Enoc sigur a 
laga un impakto grandi den 
e bario Nort di Saliña na 
unda e tabata biba. Su mor- 
to a sóru di trese hendenan 
no solamente di su bario 
mas serka di otro, pero di 
otro barionan tambe. Por 
bisa ku Boneiru por kom- 
pletu a biba ku famianan 
i hopi Boneriano biba den 
eksterior a sigui e entiero 
atrabes di retnan sosial. 

‘Apesar ku tabata un 
momento di tristesa, tóg 


por bisa ku e suseso a trese 
hende huntu pa konsolá i 
biba ku otro”,un suidadano 
ta duna di konosé. Misa di 
Coromoto tabata yená di 
famia, amigu i konosinan 
ku a bai duna ultimo tribu- 
to na e defuntu. 

Remarkabel tabata e 
kantidat di grupo uniformá 
ku a asisti na entiero. Ta- 
bata trata aki di gruponan 
na kua e defuntu tabata 
afiliá. Tur ku a hiba pal- 
abra a trese meskos dilanti: 
“Noki tabata un hende di 
poko palabra. E tabata un 
hómber di echo.” 


E korteho funebre a 
pasa entre otro na kas di e 
defuntu, kaminda e tabata 
biba ku su kasá i yunan na 
Amboina, pa despues sigui 
pa kas di su mayornan 
na Nort’i Saliña. Ritmiko 
Timon Krioyo spesialmente 


pa e okashon aki a kom- 
poné un kansion dediká na 
Enoc. 

“Morto di Noki no sola- 
mente ta laga un bashf 
atras, pero tambe hopi pre- 
gunta sin kontesta”, un si- 
udadano ta remarka. 

5 af irmashon ku tur katóliko mester sa 

tokante Spiritu Santu 


Redakshon ACI Prensa 

Den Pentekóster kristian- 
nan ta rekordá bishita di Spir- 
itu Santu na e disipulonan, 


despues ku Hesus a subi na 
shelu. 

E hecho a enkurashá e 
apóstelnan, kende a sali 
riba kaya di Herusalém i a 


kuminsá na prediká e Evan- 
gelio tal manera Hechonan 
2:41 ta relatá “ su palabra a 
laga nan batisá nan, di man- 
era ku e dia ei mas o ménos 
tres mil hende a djóin e gru- 
po di disipel.”. 

A kontinuashon se pre- 
sentá algun punto pa kom- 
prendé ken Spiritu Santu ta. 

1. Spiritu Santu ta un per- 
sona 

Spiritu Santu no ta un 
“kos” óf un “kiko”, Spiritu 
Santu ta un “E” i un “ken”. E 
ta e di tres persona di Santisi- 
ma Trinidad, i aunke e por 
parse mas misterioso ku e 
Tata i e Yu, e ta tan persona 
manera nan. 

2. Spiritu Santu ta Dios 

Ku Spiritu Santu sea e “di 
tres persona di Trinidad” no 
ta nifiká ku E ta inferior ku e 
Tata óf e Yu. E tres personan- 
an, inkluyendo Spiritu Santu, 
ta totalmente Dios i “tin un 


solo divinidat, gloria igual i 
ko etemo mahestat’’, manera 
e Kredo di Atanasio ta bisa. 

3. Spiritu Santu semper 
a eksisti 

Aunke nos ta siña 
mayoria di kosnan tokante 
Dios- Spiritu Santu (asina 
manera di Dios Yu) den Tés- 
tamént Nobo, Esaki semper 
a eksisti. Dios ta eksisti eter- 
namente den tres persona. 
Asina ku, ora bo ta lesa to- 
kante Dios den Téstamént 
Bieu, kórda ku ta trata di e 
tres personanan di Trinidad, 
entre nan Spiritu Santu. 

4. Asina ta risibi Spiritu 
Santu 

Spiritu Santu por ta akti- 
vo den mundu di formanan 
misterioso i u no semper bo 
ta komprondé. Sin embargo, 
un persona ta risibi Spiritu 
Santu di un manera espesial 
pa promé be den Boutismo i 
despues fortalesé den su 


donnan den Konfirmashon. 

5. Kristiannan ta témpel 
di Spiritu Santu 

Kristiannan tin Spiritu 
Santu ku ta biba den nan di 
un manera espesial, i por lo 
tantu, ta eksisti konsekuensi- 
anan moral grave, manera 
San Pablo ta splika: 

“Evitá inmoralidat seksu- 
al. Niun otro piká no ta afek- 
tá hende su kurpa, ma e hende 
ku ta hasi su mes kulpabel na 
inmoralidat, ta peka kontra su 
mes kurpa. Boso no sa ku 
boso kurpa ta témpel di Spir- 
itu Santu? Dios a duna boso 
Spiritu Santu i Spiritu Santu 
ta biba den boso. Boso no ta 
di boso mes: Dios a kumpra 
boso i a paga e preis! Usa 
boso kurpa anto pa glorifiká 
Dios.”. (1 Kor 6:18-20) 

Tradusi i adaptá pa Di- 
ego López Marina. Publiká 
originalmente den Church- 
Pop. 


Sekuensia 



Bini Spiritu Santu, 
i manda for di shelu 
un rayo di bo lus 


Bini, Tata di pobeman, 
trese pa nos bo donnan. 
Bini, lus di kurasonnan. 


Konsolador supremo, 
ku ta bishitá nos alma 
i ta duna nos alivio 

Deskanso den kansansio, 
freskura den kalor, 
konsuelo den tristesa 

O lus di mas santu, 
penetrá profundamente 
den kurason di bo fielnan 

Sin bo forsa dibino, 
no tin nada den hende, 
nada ku tin balor 

Laba loke tin mancha, 
muha loke ta seku, 
kura loke ta heridá 


Mi ta kere den Spiritu Santu 



Mi ta kere den Spiritu Santu, 
“Señor i dunadó di bida”. 

Mi ta kere den su rosea, in- 
visibel pero yen di forsa, ku 
ta stimulá nos pa krea komun- 
ion ku nos rumannan i forma 
un komunidat di esnan salba. 

Mi ta kere ku ta E laga nos 
renasé den e awa di Boutis- 
mo i a krea nos yunan di Dios 
i rumannan di Kristu Hesus. 

Mi ta kere den konfirmashon 
ku ta renobá e grasia di 
Pentekóster i, fortalesé ku su 
unshon, lo manda nos komo 
miembronan di un pueblo 
profétiko pa duna testimonio 
di Kristu mei mei di mundu. 


hon, p’asina ku e sea “den 
spiritu i den bérdat”: e oras- 
hon di yunan ku ta dirigi nan 
mes na Dios komo nan Tata. 


Mi ta kere ku E ta e memoria 
efikas ku ta laga nos rebibá 
dia pa dia E Pasku di salbas- 
hon di Kristu den nos bida. 


Suavisá loke ta duru, 
keinta loke ta friu, 
drecha loke ta malu. 


Mi ta kere ku E ta krea nos 
den un komunidat selebrante 
pa glorifiká Dios Tata i par- 
tisipá den e misterio di Kristu 
ku orashon i sakramentonan. 


Mi ta kere ku E, kuantu dja- 
dumingu, ku nos ta partisipá 
den eukaristia, ta yena nos 
ku su energia, ku su novedat, 
ku su bida. 


Mi ta kere ku E ta animá boso 
p ata testigu i misionero di e 
evangelio di Kristu den nos 
famia i nos sosiedat. 


Duna tur bo fielnan, 
ku ta konfia den Bo, 
bo shete donnan sagrado. 

Duna birtut i mérito, 
duna viktoria final, 
duna legria etemo. 
Amén. Aleluya! 


Mi ta kere ku E ta hasi aktual 
e Palabra di Dios ku ta ser 
proklamá den nos selebras- 
honnan i ta produsi energian- 
an nobo p’asina ku despues 
sea biba den nos eksistensia. 

Mi ta kere ku E ta esun ku ta 
promové i ta animá nos oras- 



notisiakatoliko@gmail.com 

Torneo di ténis na honor 

Pachicho Thodé 



KRALENDIJK - Luis 
Marcano, un hóben boneri- 
ano ku ta sakando kara 
di Boneiru na Merka, a a 
partisipá den e torneo di 
ténis hubenil na honor di 
Pachicho Thodé, gran teni- 
sta den su tempu. Marcano 
a risibi rekonosementu I 
tambe premio pa su gran 
logronan. 

MYTF ta gradisi MCB, 
Obersi group i KBB pa echo 



ku nan a mira e importan- 
sia di rekonosé e logronan 
di Luis Marcano. Alabes 
BYTF ta gradisi e instansi- 
anan ariba menshoná pa 
nan koperashon na BYTF 
su ‘Youth Ranking’ i tambe 
Kopa Pachicho Tode. 

Banda di deporte Luis ta 
destaká tambe komo stu- 
diante na e Universidat di 
Delaware. Luis ta gradua 
ku honor den ingenieria i 



ta risibi e premio mas haltu 
ku ta e Arthur Ashe Award” 
I “Rafael Osuno award’ pa 
“excellence and sportsman- 
ship. 

Den e wega di dem- 
ostrashon David Conquet 


ta gana Luis MArcano 6/4- 
6/4. Kayden Domacasse ta 
gana Izahyr Lacle 4-1/ 4-1 
den kategoria presipiante 
.mientras ku Elina Bosma 
ta gana di Sara Garcia 4-0 

ENTIDAT PUBLIKO 

BONEIRU 



Rijksdienst Canbisch Nederland 


Numbernan Importante | Sosten sosial pa famia 

Riba dianan di trabou, durante orario di ofisina 




Bo tin pregunta tokante vfrCis di corona na 
Boneiru? 


rijksdienstcn.com/covid-19 
0800-1351 (grátis) 


Bo ke papia tokante di strés na kas df tokante Sentro pa Hubentut i Famia 
kon pa atendé ku yu? 701-5257 


1 & 

Bo ta preokupa pa seguridai di mucha? 

JGCN 

715-7201 

m 

Bo ke papia ku un trahadó dl Tim di Bario? 

Tim di Bario 

717-1714 


Bo famia mester di un pakete di kuminda? 

Of bo no por paga akohtda pa mucha. WEB. 
hur (di kas), internét mas? 

yudami^bbonairegov.com 
0800-1351 (grátis) 

er 

Bo mester di ayudo ku lesa, skirbi óf Fundashon Forma 

yenamentu di papel? + 599 785-7314 (yoma ófWhatsApp) 

1 # 

'S' 

Pa notiñkashon agudo di violensia doméstiko, 
abusu di mucha óf otro situashon di emergensia. 

YAMA 911 

- 

(semper alhansobei) 

• • 

f? 

Bo ta vfktima di kualke echo kastigabel pa lei 1 bo 
mester di sosten emoshonal? 

Oñsina Yudansa 

Pa Viktima 

717-6181 


Protehá bo mes i esnan rondó di bo 


huntu 


kontra corona 


Djamars 2 Yiini 2020 




Hernandez Contractors B.V. 

ta buska 

*2 Métsla 
*1 Electricien 

Mester tin 2 aña di eksperensia 

Pa mas info yama na tel. 770-0207 




ENTIDAT PUBLIKO 

BONEIRU 


REUNION KONSEHO INSULAR 

Presidente di Konseho Insular ta partisipá ku tin un reunion 
publiko (toma di desishon) djamars 2 di yuni 2020 19:00 or 
den sala di reunion di e konseho na Passangrahan. Ta trata e 
reunion konvoká promé pa 28 di mei 2020. E reunion aki no a 
sigui pa falta di quorum. 


Agénda: 
1 . 

2 . 

3. 

4. 


5. 

6 . 

7 . 


8 . 


Apertura/partisipashon 

Tempu pa pregunta 

Derecho di siudadano pa hiba palabra 

Dokumentonan ku a drenta (di 28 di yanuari te ku 24 

di februari 2020) 

Stipulashon di agénda 

Stipulashon di e di kuater raportahe di ehekushon 
aña presupuestario 2019 di Entidat Publiko Boneiru 
Stipulashon di konsepto Ordenansa Insular pa e di 
promé kambio di presupuesto di Entidat Publiko 
Boneiru pa aña di servisio 2020 
Klousura 


Pa tratamentu di punto di agénda 6 i 7 ta invitá Kolegio 
Ehekutivo pa ta presente. 

Ta publiká invitashon pa e reunion aki riba e parti publiko di e 
sistemadi informashon di Konseho Insular 
(www.konsehoinsular.com). Si tin dokumento ku tin di aber 
puntonan di agénda, por tira un bista den esakinan na grefi. 
Ta transmiti e reunionnan di Konseho Insular bibu na Nos Tv i 
Dutch Caribbean TV. Por sigui e reunionnan tambe via nos 
página di Facebook. 

E.E.Rijna 

Presidente 



OPENBAAR LICHAAM 

BONAIRE 


Rijksdienst Caribisch Nederland 



Hasi petishon pa pakete di kuminda pa 
kas di famia den nesesidat? 

yudami@bonairegov.com óf 0800-1351 (grátis) 


Menshoná por fabor: nómber i fam, 
numberdi telefón i motivashon di petishon. 


Protehá bo mes i esnan rondó di bo 


huntu 


kontra lcorona 



























